hotchpotch/miracl-hf-unified huggingface dataset:
โรงเรียนมณีวัฒนา
โรงเรียนมณีวัฒนา เป็นโรงเรียนในกรุงเทพมหานคร ก่อตั้งขั้นเมื่อปี พ.ศ.2525 จนถึงปัจจุบันด้วยอุดมการณ์ของการทำงานในด้านการศึกษา เพื่อพัฒนาให้นักเรียนทุกคนเป็นบุคคลที่มีคุณภาพบริหารโดยอาจารย์ สมพล ใยมณี ผู้รับใบอนุญาตและ อาจารย์ สุทธิมาลย์ ใยมณี ผู้อำนวยการ ดำเนินการสอนโดยคณะครูผู้มีประสบการณ์และมีคุณวุฒิทางด้านการศึกษา ตั้งอยู่บนเนื้อที่ดิน 5 ไร่ 2 งาน 39 ตารางวา โรงเรียนมณีวัฒนาได้รับการพัฒนาการศึกษามาโดยตลอดอย่างต่อเนื่องจนถึงปัจจุบัน ได้รับการประเมินภายในจากหน่วยงานต้นสังกัด (สำนักบริหารงานคณะกรรมการส่งเสริมการศึกษาจาก สมศ. (สำนักงานรับรองมาตรฐานและประเมินคุณภาพการศึกษา องค์การมหาชน) รอบ 3 เป็นที่เรียบร้อยแล้วเมื่อเดือนสิงหาคม พ.ศ. 2554
โรงเรียนนี้ตั้งอยู่ในเขตบางแค แขวงหลักสอง จ.กรุงเทพมหานคร ถนนเพชรเกษม แขวงหลักสอง เขตบางแค กรุงเทพมหานคร สังกัดสำนักบริหารงานคณะกรรมการการส่งเสริมการศึกษาเอกชน (สช.) และขึ้นตรงกับเขตพื้นที่การศึกษากรุงเทพมหานครเขต 3 เปิดสอนตั้งแต่ระดับอนุบาล ถึงระดับประถมศึกษา ปัจจุบัน โรงเรียนมณีวัฒนา มีเนื้อที่ 4 ไร่ 3 งาน 89 ตารางวา
โรงเรียนมณีวัฒนา จัดตั้งเมื่อปี พ.ศ. 2525 เปิดทำการสอนเมื่อวันที่ 27 พฤษภาคม 2525 แต่เดิมโรงเรียนใช้ชื่อโรงเรียน "อนุบาลมณีวัฒนา"ผูรับใบอนุญาตท่านแรกคือ อาจารย์ละเมียด ใยมณี และมีอาจารย์สมพล ใยมณี เป็นผู้จัดการ มีอาจารย์สุทธิมาลย์ ใยมณีเป็นครูใหญ่ ต่อมาทางโรงเรียนได้ขอใบอนุญาตขยายประถมศึกษาในปีการศึกษา 2527 และได้ขออนุญาตเปลี่ยนชื่อ จากเดิมโรงเรียนอนุบาลมณีวัฒนามาเป็นโรงเรียนมณีวัฒนา ตั้งแต่ปีการศึกษา 2527 เป็นต้นมาจนถึงปัจจุบัน และใช้อักษรย่อของโรงเรียนว่า "ม.ณ.น."
ต่อมาปี พ.ศ. 2540 อาจารย์ละเมียด ใยมณี ผู้รับใบอนุญาตได้ถึงแก่กรรม อาจารย์สมพล ใยมณีได้เป็นผู้รับใบอนุญาตและผู้จัดการคนปัจจุบัน และมีอาจารย์สุทธิมาลย์ ใยมณี เป็นผู้อำนวยการโรงเรียน ซึ่งตำแหน่งผู้อำนวยการเป็นไปตามพระราชบัญญัติโรงเรียนเอกชน 2550
ในปีการศึกษา 2525 เดิมที่นั้นโรงเรียนตั้งอยู่บนเนื้อที่ 2 ไร่ 24 ตารางวา มีอาคารเรียน 2 ชั้น 1 อาคาร ซึ่งขณะนั้นเปิดสอนในระดับอนุบาล 1 - 2 ต่อมาในปี พ.ศ. 2527 โรงเรียนได้ขยายเปิดสอนในระดับอนุบาล 3 - ระดับประถมศึกษา และได้ซื้อที่ดินเพิ่มอีก 1 ไร่ 20 ตารางวา รวมเนื้อที่ของโรงเรียนขณะนั้น 3 ไร่ 44 ตารางวา และได้สร้างอาคารเรียนเพิ่มเป็น อาคาร 2 ชั้น 1 อาคาร ชั้นเดียว 1 อาคาร และอาคาร 4 ชั้นอีก 2 อาคาร
โรงเรีย นมณีวัฒนาได้มีการพัฒนาไปอย่างรวดเร็ว จึงต้องมีการขยายห้องเรียนเพิ่มขึ้นในปี พ.ศ. 2548 ทางโรงเรียนจึงได้ซื้อที่ดินเพิ่มขึ้นอีก 1 ไร่ 3 งาน 45 ตารางวา และสร้างอาคาร5 ชั้น ขึ้น อีก 1 อาคาร ใช้เป็นอาคารเรียนและอาคารเอนกประสงค์ 1 หลัง สำหรับใช้เป็นที่จัดประชุมและทำกิจกรรมต่างๆ สำหรับนักเรียนอนุบาลและนักเรียนประถมซึ่งอาคารทั้ง 2 แห่งนี้ได้สร้างเสร็จและเข้าไปใช้ เมื่อภาคเรียนที่ 2 ปีการศึกษา 2550 ที่ผ่านมา
ต่อมาเมื่อปี พ.ศ. 2551 ทางโรงเรียนได้ทำการรื้อถอนอาคารเรียนอนุบาล 2 ชั้น ด้านหน้า (อาคาร 1 ห้องธุรการ ) และสร้างอาคารเรียนหลังใหม่ 5 ชั้น ขึ้นมาแทน
สวีต ดี
สวีต ดี () กลุ่มศิลปินหญิงชาวไทยจากค่ายกามิกาเซ่ ประกอบด้วยสมาชิก 3 คน คือ มิน,พิมและจินนี่ เปิดตัวครั้งแรกในเดือนมิถุนายน ปี 2553 ด้วยซิงเกิลแรก เพลง “ห้าม (Stop it) ” และได้ปล่อยผลงานเพลงออกมาอย่างต่อเนื่อง ปัจจุบันได้ยุติบทบาทในการผลิตงานเพลงเป็นที่เรียบร้อยแล้ว
โดยทั้งสามคนเคยร่วมงานกันตั้งแต่โปรเจกต์ Seven Days และหลังจบโปรเจกต์แล้ว ศิลปินคนอื่นๆ ต่างแยกย้ายไปมีผลงานของตนเองกันหมด เหลือเพียง มิน พิมและจินนี่ ที่ยังไม่มีผลงาน ทางกามิกาเซ่จึงนำทั้งสามคน มารวมตัวกันเป็นกลุ่มศิลปินใหม่ โดยการรวมตัวกันครั้งนี้โดยได้ 2 อดีตศิลปินวงชิลลี่ไวท์ช็อค คือ พิม พิมประภา และ จินนี่ เขริกา และอีกหนึ่งศิลปินจากวงซิสก้า คือ มิน พัฑฒิดา มารวมตัวกันภายใต้ชื่อ “SWEE:D (สวีต ดี)”
โดย“สวีต ดี” เปิดตัวครั้งแรกใน "KamiKaze Wave Concert" ในวันเสาร์ที่ 26 มิถุนายน พ.ศ. 2553 ณ อินดอร์สเตเดี้ยม หัวหมาก ในซิงเกิลเพลงแรก “ห้าม (Stop it)”
และในเดือนสิงหาคมปีเดียวกัน ได้ปล่อยซิงเกิลเพลงที่สองตามมา คือเพลง “ฉากเรียกน้ำตา (Sad Scene)” และได้ปล่อยมิวสิกวิดีโอตามมา โดยเพลงนี้เคยขึ้นอันดับ 1 ของชาร์ตวิทยุทั่วประเทศ
ปลายเดือนพฤศจิกายนปีเดียวกัน ได้ปล่อยเพลงซิงเกิลที่ 3 “พลิกล็อกที่หัวใจ (Unexpected)” ตามออกมา และได้ปล่อยมิวสิกวิดีโอในต้นเดือนธันวาคม
สิ่งที่เหมือนกันของความเป็นผู้หญิงก็คือความหวาน แต่ว่าแต่ละคนก็จะหวานไม่เหมือนกัน ซึ่ง สวีต ดี แสดงถึงความหวาน 3 รูปแบบ ที่แตกต่างกัน
แฟนคลับส่วนใหญ่จะมองว่า “สวีต ดี” เป็นโปรเจกต์พิเศษแบบ Seven Days เพราะมินยังเป็นสมาชิกของวงซิสก้าอยู่ สืบเนื่องจากแจม อีกหนึ่งสมาชิกของซิสก้า ขอพักงานชั่วคราว แต่ในเว็บหลักของค่ายกามิกาเซ่ ก็ยืนยันว่า “สวีต ดี เป็นวงใหม่ของกามิกาเซ่” ไม่ใช่แค่โปรเจกต์พิเศษอย่างที่คิดกัน
เมื่อช่วงต้นปี พ.ศ. 2554 มีข่าวลือตามเว็บไซต์ต่างๆ ออกมาอย่างหนักว่า“สวีต ดี”กำลังจะยุบวง จนเป็นที่ถกเถียงระหว่างกลุ่มแฟนคลับว่าเรื่องนี้เป็นเพียงข่าวลือหรือเรื่องจริงกันแน่?
จนในวันที่ 10 กุมภาพันธ์ พ.ศ. 2554 เวลา 18.00 นาฬิกา ทางค่ายต้นสังกัดได้ปล่อยวิดีโอลงในเว็บไซต์ไอเลิฟกามิกาเซ่ ดอตคอม โดยใช้ชื่อวิดีโอว่า "SWEE:D MEMORY" ออกมา โดยเนื้อหาของวิดีโอนั้น เป็นการออกมาร่ำลาแฟนคลับทั้งน้ำตาของสามสมาชิก โดยสมาชิก 2 คน คือ พิมและมินขอลาออกจากค่ายกามิกาเซ่ เพื่อไปใช้เวลาในการศึกษาอย่างเต็มที่ ทำให้ไม่สามารถทำงานเพลงในนาม“สวีต ดี”ได้อีกต่อไป จึงออกมาประกาศยุบวงทางวิดีโอดังกล่าว ซึ่งเป็นการยุติบทบาทของสวีตดีอย่างเป็นทางการ แต่ทั้งนี้จินนี่ก็ยังทำหน้าที่เป็นศิลปินในค่ายกามิกาเซ่ต่อไป
และต่อมาในปี พ.ศ. 2556 จินนี่ก็ได้ลาออกจากการเป็นศิลปินของค่ายกามิกาเซ่เช่นกัน นับเป็นการปิดตำนานในฐานะศิลปินค่ายกามิกาเซ่ของทั้งสามสาว“สวีต ดี”ลงอย่างสิ้นเชิง
สบายดีทีวี
สบายดี ทีวี () เป็นช่องโทรทัศน์เพลง ของบริษัท อาร์เอส จำกัด (มหาชน) ออกอากาศทาง ดาวเทียม ไทยคม 6 ในระบบ ซี-แบนด์ และ เคยู-แบนด์ ดีทีวี ช่อง 141 และ เคเบิลทีวีไทยทั่วประเทศ ตลอด 24 ชั่วโมง เริ่มออกอากาศตั้งแต่วันที่ 1 สิงหาคม พ.ศ. 2552 เป็นช่องที่นำเสนอเกี่ยวกับเพลงในแนวลูกทุ่ง ตามคำขวัญว่า "เพลงไทยหลากสไตล์ ดูสบายทั้งครอบครัว"
สบายดี ทีวี เริ่มออกอากาศเมื่อวันที่ 1 สิงหาคม พ.ศ. 2552 ออกอากาศเป็นครั้งแรกที่ ดีทีวี ช่อง 20 ทางจานดาวเทียม ไทยคม 5 ระบบ ซี-แบนด์ คลื่นความถี่ 3585 V 26667 โดยเช่าสัมปทานสัญญาณดาวเทียมกับ บริษัท เอ็มวี เทเลวิชั่น (ไทยแลนด์) จำกัด (เอ็มวีทีวี) เป็นช่องที่นำเสนอรายการมิวสิกวิดีโอเพลง และเป็นการสร้างปรากฏการณ์ให้กับวงการเพลงลูกทุ่งไทย ได้หันมาให้ความสำคัญในการทำมิวสิควิดีโอมากขึ้น ต่อมา 1 มกราคม พ.ศ. 2553 สบายดี ทีวี ได้เปลี่ยนช่องทางใหม่ โดยจานเหลือง ดีทีวี ย้ายจากช่อง 19 มาอยู่ที่ช่อง 38 จานดาวเทียม ไทยคม 5 ซี-แบนด์ ย้ายจากคลื่นเดิม 3585 V 26667 มาอยู่ที่คลื่นความถี่ใหม่ 3960 V 30000 และได้หมดสัญญาสัมปทานช่องสัญญาณดาวเทียมกับเอ็มวีทีวี (ปัจจุปันเปลี่ยนคลื่นความถี่เป็น 3800 H 30000)บริษัท อาร์เอส จำกัด (มหาชน) ผู้ผลิดรายการโทรทัศน์เคเบิลทีวีดาวเทียม ที่ออกอากาศผ่านจานดาวเทียม ไทยคม 5 ซี-แบนด์ คลื่นความถี่ 3800 H 30000 ดีทีวี ช่อง 141 และเคเบิลทีวีไทยทั่วประเทศ ได้นำช่อง สบายดี ทีวี ไปออกอากาศในช่องของอาร์เอส ล่าสุด สบายดีทีวี ออกอากาศผ่านจานดาวเทียม ไทยคม 5 ซี-แบนด์ คลื่นความถี่ใหม่ 3600 H 26666 ตั้งแต่ 1 สิงหาคม 2561 เป็นต้นมา
ปัจจุบัน สบายดี ทีวี เป็นช่องรายการเพลงลูกทุ่ง/เพื่อชีวิต ของอาร์ สยาม สามารถรับชมได้ผ่าน 3 ช่องทาง
เหตุการณ์การสูญพันธุ์ยุคครีเทเชียส–พาลีโอจีน
เหตุการณ์การสูญพันธุ์ยุคครีเทเชียส-พาลิโอจีน เกิดขึ้นเมื่อราว 66 ล้านปีก่อน เป็นหนึ่งในการสูญพันธุ์ครั้งใหญ่ในประวัติศาสตร์โลก การสูญพันธุ์ครั้งนี้เกิดหลังเหตุการณ์การสูญพันธุ์ยุคไทรแอสสิก-จูแรสสิก ในช่วงปลายยุคครีเทเชียส ซึ่งกวาดล้างสิ่งมีชีวิตไปกว่า 70% หรือประมาณ 3 ใน 4 ของสายพันธุ์ทั้งหมดบนโลกรวมถึงพวกไดโนเสาร์ เทอโรซอร์ และสัตว์เลื้อยคลานใต้ทะเล สาเหตุการสูญพันธุ์ในครั้งนี้นั้นได้มีการสันนิษฐานว่าน่าจะมาจากอุกกาบาตที่พุ่งชนโลกบริเวณคาบสมุทรยูคาทาน ประเทศเม็กซิโก
สามก๊ก (ละครโทรทัศน์ พ.ศ. 2553)
สามก๊ก ได้รับการสร้างเป็นละครโทรทัศน์อีกครั้ง โดยเริ่มถ่ายทำตั้งแต่ปี พ.ศ. 2551 และออกฉายทางโทรทัศน์ครั้งแรกทางช่องเจียงซู, ช่องอันฮุย, ช่องฉงชิ่ง และช่องเทียนจิน ในวันที่ 2 พฤษภาคม พ.ศ. 2553 ด้วยทุนสร้างกว่า 180 ล้านหยวน (900 ล้านบาท) โดยละครโทรทัศน์ชุดนี้มีทั้งหมด 95 ตอน ตอนละ 40 นาที กำกับโดย เกา ซีซี เนื้อหาของสามก๊กชุดนี้ขาดเรื่องราวตอนต้นไป โดยเริ่มเปิดฉากตั้งแต่ตั๋งโต๊ะเข้าเมืองหลวงสถาปนาหองจูเหียบแล้ว จบลงตรงสุมาอี้ตาย เนื้อหาจึงไม่ครบสมบูรณ์เท่าสามก๊กฉบับละครโทรทัศน์ พ.ศ. 2537 ของช่องซีซีทีวี
ในที่สุดในประเทศไทย ออกอากาศทางช่อง 3 ในวันจันทร์–ศุกร์ เวลา 18.20 น. ในวันจันทร์–พฤหัสบดี และ 18.00 น. ในวันศุกร์ ตั้งแต่วันที่ 30 มกราคม พ.ศ. 2560 โดยเลื่อนมาจากวันที่ 25 ตุลาคม พ.ศ. 2559 เนื่องจากการสวรรคตของพระบาทสมเด็จพระเจ้าอยู่หัวภูมิพลอดุลยเดช โดยเป็นการซื้อลิขสิทธิ์มาแล้วตั้งแต่ปี พ.ศ. 2553 ที่ละครโทรทัศน์ชุดนี้ออกอากาศในจีน โดยก่อนที่จะฉาย ได้มีการสร้างสารคดีพิเศษทั้งหมด 5 ตอนในชื่อ เปิดตำรา สามก๊ก ทำการเบิกโรงเพื่อให้ผู้ชมทำความเข้าใจในเรื่องราวเสียก่อน เริ่มตอนแรกในวันที่ 23 มกราคม พ.ศ. 2560 เวลา 18.20 น. และตั้งแต่วันที่ 1 พฤษภาคม ปีเดียวกัน ได้ย้ายเวลาและสถานีฉายเป็น ช่อง 13 เวลา 21.00 น. ละครเรื่องนี้ออกอากาศต่อจากละครเรื่อง เปาบุ้นจิ้น และเมื่อละครเรื่องนี้จบลง ละครเรื่องต่อไปที่ออกอากาศต่อคือเรื่อง บูเช็คเทียน (เมื่ออกอากาศช่อง 3 เอชดี), งักฮุย แม่ทัพพิทักษ์แผ่นดิน (เมื่ออกอากาศช่อง 3 แฟมิลี่)
เฉิน เจี้ยนบิน เป็น โจโฉ
หยู เหอเหว่ย เป็น เล่าปี่
ลู่ อี้ เป็น ขงเบ้ง
เหอ ยุ่นตง เป็น ลิโป้
หนี ต้าหง เป็น สุมาอี้
หยู หรงกวง เป็น กวนอู
จาง ป๋อ เป็น เป็น ซุนกวน
เนี่ย หยวน  เป็น จูล่ง
เฉิน ห่าว เป็น เตียวเสี้ยน
หลิน ซินหยู เป็น ซุนฮูหยิน
หวง เหวยเต๋อ เป็น จิวยี่
โฮ ชิง
โฮ ชิง () ประธานเจ้าหน้าที่บริหารของบริษัทเทมาเส็กโฮลดิ้งส์ เป็นภริยาของนายกรัฐมนตรีลี เซียนลุง ของสิงคโปร์ และบุตรชายคนโตของอดีตนายกรัฐมนตรี ลี กวนยู
โฮ ชิงจบการศึกษาวิศวกรรมไฟฟ้า จากมหาวิทยาลัยสแตนฟอร์ด สหรัฐอเมริกา
นิฮงไก
นิฮงไก ( "Nihonkai") เป็นรถไฟข้ามคืนซึ่งดำเนินการโดย บริษัท East Japan Railway (JR East) รถไฟ วิ่งข้ามคืนระหว่างสถานีโอซาก้าและสถานีอาโอโมริ ใช้ Tōkaidō Main Line,Kosei Main Line, Hokuriku Main Line, Shin'etsu Main Line, Uetsu Main Line และŌu Main Line
Nihonkai ทำงานระหว่าง Osaka สถานีและสถานีโอโมริในบรรทัดต่อไปนี้ :
มีสองรถไฟที่ทำงานรายวัน เวลาเดินทางเป็นเวลา 15 รอบขึ้นอยู่กับเส้นทางที่แน่นอน
Nihonkai เป็น hauled by JNR Class รถจักรไฟฟ้า EF81 dispatched จาก Tsuruga และดำเนินการโดย JR West Fukui
ตู้โดยสาร 24 คันชุดตามที่สถานีรถไฟ JR East อาโอโมริ *
ตัวนำสำหรับรถไฟที่มีการจัดการโดยโอซาก้า
สถานีรถไฟโยทะกา
สถานีรถไฟโยทะกา เป็นสถานีรถไฟชั้น 4 ของทางรถไฟสายตะวันออก อักษรย่อ ยท. รหัสสถานี 3059 
ตั้งอยู่ในตำบลบางเตย อำเภอบ้านสร้าง จังหวัดปราจีนบุรี
ระยะทางจากสถานีกรุงเทพ 93.73 กิโลเมตร 
ระบบสัญญาณที่ใช้ : ใช้ป้ายเขตสถานี ง. อยู่ห่างจากสถานีรถไฟกรุงเทพเป็นระยะทาง 93 กิโลเมตร
ความสัมพันธ์ของแมกซ์เวลล์
ความสัมพันธ์ของแมกซ์เวลล์ () คือระบบสมการในวิชาอุณหพลศาสตร์
สมการความสัมพันธ์ของแมกซ์เวลล์ที่ใช้กันทั่วๆไปสามารถเขียนได้ว่า
โดยที่
รูบิคอน (รายการโทรทัศน์)
รูบิคอน เป็นซีรีส์อเมริกาแนวสืบสวน วิเคราะห์ กำกับโดย เจสัน ฮอร์วิทช์ และออกอากาศทางช่อง AMC โดยซีรีส์เป็นเรื่องเกี่ยวกับทฤษฎีสมคบคิด นำแสดงโดย James Badge Dale, Jessica Collins, Lili Taylor, Miranda Richardson, Dallas Roberts, Christopher Evan Welch, Paul Butler และ Peter Gerety
ซีรีส์เรื่องมี 13 ตอน ฉายทุกสัปดาห์ โดยมีตัวอย่างตอนแรกเมื่อวันที่ 13 มิถุนายน 2553 โดยจะเริ่มออกอากาศจริงวันที่ 1 สิงหาคม 2553 โดยตอนแรกได้ออกอากาศไป 46 นาที
เยื่อเลือกผ่าน
เยื่อเลือกผ่าน () คือ เยื่อที่อนุญาตให้โมเลกุลหรือประจุบางชนิดผ่านมันไปได้โดยการแพร่
อัตราการแพร่ผ่านเยื่อชนิดนี้ ขึ้นอยู่กับอุณหภูมิ ความดัน และความเข้มข้นของโมเลกุล ของตัวถูกละลาย ในทั้งสองด้าน ในเยื่อบางชนิด ความสามารถในการแพร่ผ่านเยื่อ ยังขึ้นกับ ขนาดโมเลกุลของตัวถูกละลาย ความสามารถในการละลายของตัวถูกละลาย (solubility) และคุณสมบัติทางเคมีของตัวถูกละลายอีกด้วย
ตัวอย่างของเยื่อเลือกผ่านนี้คือ ลิปิดไบเลเยอร์ (ชั้นไขมันแบบสองชั้น (lipid bilayer)) ชั้นไขมันแบบนี้เป็น พื้นฐานของเยื่อหุ้มเซลล์ ที่หุ้มเซลล์ของสิ่งมีชีวิตเอาไว้ เยื่อหลายๆอย่างทั้งที่เป็นเยื่อสังเคราะห์และเยื่อในธรรมชาตินั้น ก็สามารถที่จะทำหน้าที่เป็นเยื่อเลือกผ่านได้ ตัวอย่างหนึ่งของเยื่อแบบนี้ก็คือ ฟิลม์ ที่อยู่ ด้านในของไข่
ฟลอเรนซ์ ลอว์เรนซ์
ฟลอเรนซ์ ลอว์เรนซ์ () (2 มกราคม ค.ศ. 1886 - 28 ธันวาคม ค.ศ. 1938) เป็นนักประดิษฐ์ชาวแคนาดาและนักแสดงภาพยนตร์เงียบ เธอมักถูกเอ่ยถึงว่า เป็น "ดาราหนังคนแรก" เธอมีผลงานแสดงโด่งดังจากเรื่อง "The Biograph Girl," "The Imp Girl," และ "The Girl of a Thousand Faces" ลอว์เรนซ์ยังปรากฏในภาพยนตร์มากกว่า 270 เรื่อง ในหลายสังกัดค่ายภาพยนตร์
รุสเทนเบิร์ก
รุสเทนเบิร์ก () เป็นเมืองในประเทศแอฟริกาใต้ ทางตะวันตกเฉียงเหนือ มีประชากรราว 395,539 คน (จากการสำรวจในปี 2001) ตั้งอยู่ตีนเขาของเทือกเขามากาลีเบิร์ก ในแคว้นนอร์ทเวสต์ของแอฟริกาใต้ และเป็นหนึ่งในเมืองที่จัดการแข่งขันฟุตบอลโลก 2010
เมืองรุสเทนเบิร์กอยู่เหนือระดับน้ำทะเล 1170 เมตร สภาพอากาศแบบเขตกึ่งร้อน มีอุณหภูมิสูงสุดราว 16°C ในช่วงฤดูหนาวและ 31°C ในฤดูร้อน ทางด้านเศรษฐกิจมีการทำเหมืองแร่ และเกษตรกรรม
อิบนุยูนุส
อิบนุยูนุส อัลมิศรีย์ (ค.ศ. 950?-1009) หรือ อะบุลฮะซัน อะลีย์ บินอับดิลรอฮฺมาน บินอะฮฺมัด บินยูนุส อัศศอดะฟีย์ อัลมิศรีย์ เป็นนักวิทยาศาสตร์และดาราศาสตร์ชาวอิยิปต์ เป็นผู้ประดิษฐ์ลูกตุ้มเพื่อใช้เป็นอุปกรณ์ตรวจเวลา
อิบนุยูนุส ได้รับเกียรติให้เป็นชื่อของหลุมอุกกาบาตบนแผนที่ดวงจันทร์
อิบนุยูนุส อัลมิศรีย์ เกิดในอิยิปต์ระหว่างปีค.ศ. 950 และ 952 ในครอบครัวอันเป็นที่น่านับถือใน ฟุสฏอต บิดาเป็นนักประวัติศาสตร์ นักเขียนชีวประวัติ และนักการศาสนา ที่ได้เขียนหนังสือประวัติศาสตร์อิยิปต์
อิบนุยูนุสเข้ารับราชการเป็นนักดาราศาสตร์ในราชสำนักของราชวงศ์ฟาฏิมียะหฺเป็นเวลานานถึง 26 ปี เขาได้อุทิศงานเขียนของเขาให้แก่กษัตริย์อัลฮากิม โดยตั้งชื่อว่า อัลซีจญ์ อัลกะบีร อัลฮากิมีย์ เป็นบทบันทึกการสังเกตการณ์ด้านดาราศาสตร์ที่มีความถูกต้องมากที่สุด โดยอาจใช้อุปกรณ์ที่ใหญ่โตสำหรับใช้สังเกตการณ์
วิฑูรย์ กิจมงคลศักดิ์
ร้อยตำรวจโท วิฑูรย์ กิจมงคลศักดิ์ อดีตกองหน้าทีมชาติไทยระหว่างปี พ.ศ. 2528-พ.ศ. 2538 เจ้าของฉายา ""สิงโตเผือกปากน้ำโพ""
วิฑูรย์เกิดเมื่อวันที่ 21 มิถุนายน พ.ศ. 2505 ที่จังหวัดนครสวรรค์ เริ่มเล่นฟุตบอลครั้งแรกเมื่ออายุได้ 18 ปี โดย นายวิทยา วาจาบัณฑิตย์ ได้ชักนำและช่วยฝึกสอน แต่ตำแหน่งแรกที่เล่น คือผู้รักษาประตู ภายหลังเปลี่ยนมาเป็นกองหน้า
วิฑูรย์เริ่มมีชื่อเสียงมาจากการที่ลงเล่นให้กับทีมนครสวรรค์ในการแข่งขันกีฬาแห่งชาติ ในปี พ.ศ. 2524 ซึ่งนครสวรรค์ได้ครองเหรียญทองไป
ต่อมาในรายการฟุตบอลไทยแลนด์ คัพ ครั้งที่ 2 ในปี พ.ศ. 2527 วิฑูรย์ได้ลงเล่นในตำแหน่งกองหน้าแทนผู้เล่นคนเก่าที่บาดเจ็บไป และสามารถยิงได้ถึง 5 ลูก ก่อนมีส่วนนำทีมนครสวรรค์ชนะเลิศได้สำเร็จ พร้อมทั้งรับรางวัลนักฟุตบอลยอดเยี่ยม และผู้ทำประตูสูงสุด รวม 9 ประตู จนได้รับฉายาว่า ""สิงโตเผือกปากน้ำโพ"" ในการแข่งขันครั้งนี้เอง
ในปี พ.ศ. 2527 จึงถูกเรียกตัวติดทีมชาติครั้งแรก ซึ่งเป็นทีมชาติชุดปรี-เวิลด์คัพ ที่ ประเทศเกาหลีใต้ ภายใต้การควบคุมทีมของ นายประวิทย์ ไชยสาม ซึ่งทีมชาติไทยตกรอบแรก ในวันที่ 23 มีนาคม พ.ศ. 2528 ทีมชาติไทย ชนะ ทีมบังคลาเทศ 3-0 ซึ่งวิฑูรย์สามารถทำประตูแรกได้สำเร็จ และนับแต่แต่นั้นมา การประกาศรายชื่อนักฟุตบอลทีมชาติ ก็จะต้องมีชื่อ วิฑูรย์ กิจมงคลศักดิ์ ร่วมทีมเสมอ
สำหรับในระดับสโมสร วิฑูรย์ กิจมงคลศักดิ์ สังกัดสโมสรถาวรฟาร์มลงแข่งขันชิงถ้วยพระราชทานประเภท ก จนต่อมาสโมสรราชประชาขอยืมตัวมาเล่นฟุตบอล เอฟ เอ คัพ ซึ่งสามารถคว้าแชมป์ได้ด้วย ก่อนจะย้ายไปสังกัดสโมสรตำรวจ จากการชักชวนของ พล.ต.ท.ชลอ เกิดเทศ นายกสมาคมฟุตบอลแห่งประเทศไทยในขณะนั้น และเป็นทีมสุดท้ายของวิฑูรย์ในประเทศไทย
ต่อจากนั้นในปี พ.ศ. 2529 วิฑูรย์ กิจมงคลศักดิ์ เดินทางไปค้าแข้งในประเทศมาเลเซีย ร่วมกับ ปิยะพงษ์ ผิวอ่อน และอรรถพล บุษปาคม ในสังกัดสโมสรปะหังและสโมสรปีนัง ตามลำดับ
ในการเล่นระดับทีมชาติ วิฑูรย์ติดทีมชาติตั้งแต่ปี พ.ศ. 2528-พ.ศ. 2538 เป็นเวลาทั้งหมด 10 ปี รายการสุดท้าย คือการคว้าเหรียญทองซีเกมส์ ครั้งที่ 19 ที่จังหวัดเชียงใหม่ โดยมีสถิติการติดทีมชาติไม่ต่ำกว่า 150 นัด และยิงประตูระดับชาติ รวมทั้งสิ้น 32 ประตู ประสบความสำเร็จ 2 ทัวร์นาเม้นต์ คือ ชนะเลิศคิงส์คัพ 1 สมัย (พ.ศ. 2532) และซีเกมส์ 2 สมัย (พ.ศ. 2536, 2538) โดยทำสถิติเป็นผู้เล่นทีมชาติไทยที่ยิงประตูได้สูงสุดจนถึงปัจจุบันนี้เป็นลำดับที่ 5
หลังเลิกเล่น วิฑูรย์ผันตัวเองมาเป็นผู้ฝึกสอนให้กับหลายสโมสร ทั้งทีมชาติไทยชุดเอเชียนคัพ พ.ศ. 2540 รวมถึงรับราชการตำรวจ ในตำแหน่งรองสารวัตร อำนวยการ ด่านตรวจคนเข้าเมืองหนองคาย สำนักงานตำรวจตรวจคนเข้าเมือง
อดัม การ์เซีย
อดัม แกเบรียล การ์เซีย () เกิดเมื่อวันที่ 1 มิถุนายน ค.ศ. 1973 เป็นนักแสดงชาวออสเตรเลีย นักเต้นแท็ป มีเชื้อสายโคลอมเบีย (พ่อของเขามาจากโคลอมเบีย) เขาเกิดที่วาห์รูนกา รัฐนิวเซาท์เวลส์ ออสเตรเลีย มีผลงานเป็นที่รู้จักในภาพยนตร์เรื่อง "Coyote Ugly" (2000) และ "Bootmen" (2000)
โจอี้ ลอว์เรนซ์
โจเซฟ "โจอี้" ลอว์เรนซ์ () เกิดเมื่อวันที่ 20 เมษายน ค.ศ. 1976 เป็นนักแสดง นักร้อง และพิธีกรรายการโทรทัศน์ ชาวอเมริักัน ผลงานด้านโทรทัศน์เขาเป็นที่รู้จักมากที่สุดจากซีรีส์โทรทัศน์เรื่อง "Gimme a Break!" และ "Blossom"
มาชิโระ โมริทากะ
มาชิโระ โมริทากะ () เป็นตัวละครเอกจากเรื่อง "วัยซนคนการ์ตูน"
เด็กหนุ่มผู้ที่ใช้ชีวิตแบบเด็กมัธยมทั่ว ๆ ไป ยังไม่มีความฝันในอนาคต แต่มีความสามารถในการวาดภาพเป็นเลิศ เขาได้แอบชอบอาซึกิ มิโฮะอยู่
วันหนึ่งเขาได้ถูกชักชวนให้เป็นนักเขียนการ์ตูนจาก ทาคากิ อาคิโตะ หลังจากที่ อากิโตะ เห็นรูปอาซึกิ มิโฮะที่ โมริทากะวาดไว้ในสมุดจด
แต่เขาก็ได้ปฏิเสธไป
หลังจากนั้นเขาก็ได้ถูกอากิโตะพาตัวไปที่บ้านของ มิโฮะ เพื่อที่จะสารภาพเรื่องที่จะเป็นนักเขียนการ์ตูน ทำให้เขารู้ว่า ที่จริงแล้วมิโฮะนั้นอยากจะเป็นนักพากย์การ์ตูน เมื่อเขาถูกมิโฮะจ้องหน้าใกล้ ๆ จึงตื่นเต้นและเอาเรื่องของเขาไปปนกับเรื่องของคุณอาของเขาที่เป็นนักเขียนการ์ตูน ที่ได้แอบรักผู้หญิงคนหนึ่งอยู่ และต้องการที่จะทำให้การ์ตูนเป็นแอนิเมชันจะได้ขอผู้หญิงคนนั้นแต่งงาน โมริทากะจึงได้หลุดปากไปว่า "ถ้าการ์ตูนของผมได้เป็นแอนิเมชันแล้ว และได้คุณอาซึกิเป็นคนพากย์ตัวนางเอก แล้วมาแต่งงานกันนะครับ" มิโฮะจึงได้แต่เขินแล้ววิ่งเข้าบ้านไป และตอบตกลงกลับมาทางอินเตอร์โฟนแทน โดยมีเงื่อนไขว่าจะไม่พบหน้ากันอีก จนกว่าฝันจะเป็นจริง
พวกเขาได้ใช้นามปากกว่า อาชิโรกิ มุโตะ โดยมีผลงานซี่รี่ย์ทั้งหมด 3 เรื่อง เรื่องสั้น 7 เรื่อง และเรื่องที่ไม่ได้ลงซีรีส์ 1 เรื่องคือ
เบนจามิน แบร็ต
เบนจามิน แบร็ต () เกิดเมื่อวันที่ 16 ธันวาคม ค.ศ. 1963 เป็นนักแสดงชาวอเมริักัน เขามีชื่อเสียงจากการรับบทเป็น เรย์ เคอร์ติส ในซีรีส์โทรทัศน์เรื่อง "Law & Order" เขายังปรากฏตัวในภาพยนตร์เรื่อง "Blood in Blood Out", "Miss Congeniality", "Traffic", และ "Piñero" เขายังแสดงในละครดราม่าทางช่องเอแอนด์อี เรื่อง "The Cleaner"
จอร์แดน ไนต์
จอร์แดน เนเธเนียล มาร์เซล ไนต์ () เกิดเมื่อวันที่ 17 พฤษภาคม ค.ศ. 1970 เป็นนักร้อง-นักแสดงชาวอเมริกัน เป็นที่รู้จักในฐานะนักร้องนำวงบอยแบนด์ที่ชื่อ นิวคิดส์ออนเดอะบล็อก (NKOTB) ที่โด่งดังในคริสต์ทศวรรษ 1980-1990 เขามีสไตล์การร้องในลักษณะ ฟอลเซตโต ที่ได้รับอิทธิพลมาจาก เดอะสไตลิสติกส์ หลังจากนิวคิดส์ออนเดอะบล็อกแตกวงแล้ว จอร์แดนทำผลงานเดี่ยว ออกซิงเกิ้ลติดท็อป 40 อยู่ 4 เพลง เพลงดังที่สุดคือเพลง "Give It To You" ออกในปี 1999 แต่หลังจากนั้นเขาก็ไม่มีเพลงติดชาร์ตบิลบอร์ดฮอต 100 อีกเลย จอร์แดนมีผลงานสตูดิโออัลบั้ม 2 ชุด อัลบั้มรีมิกซ์ 1 ชุด และอีพี 1 ชุด
จัสติน แชมเบอส์
จัสติน ดับเบิลยู แชมเบอส์ () เกิดเมื่อวันที่ 11 กรกฎาคม ค.ศ. 1970 เป็นนักแสดงชาวอเมริกัน อดีตนายแบบแฟชั่นแคลวินไคลน์ ในปี 2005 เขาแสดงในซีรีส์แนวดราม่าทางช่องเอบีซี ที่ชื่อ "Grey's Anatomy" รับบทเป็น ดร. อเล็กซ์ คาเรฟ
โพโลเควน
โพโลเควน () มีความหมายว่า สถานที่แห่งความปลอดภัย เป็นเมืองในเทศบาลโพโลเควน และเป็นเมืองหลวงของเขตลิมโปโป ประเทศแอฟริกาใต้ มีชื่อเดิมว่า ปีเตอร์สเบิร์ก (Pietersburg) ประชากรในเขตเมืองมีมากถึง 500,000 คน (ปี 2001) โพโลเควนยังเป็นสถานที่ในการจัดการแข่งขันฟุตบอลโลก 2010
ฟุตบอลทีมชาติแอฟริกาใต้
ฟุตบอลทีมชาติแอฟริกาใต้ () หรือ บาฟานา บาฟานา (Bafana Bafana มีความหมายว่าเด็กชาย) เป็นตัวแทนทีมฟุตบอลจากประเทศแอฟริกาใต้ อยู่ภายใต้การดูแลของสมาคมฟุตบอลแอฟริกาใต้ (SAFA) ทีมกลับมาเล่นระดับโลกในปี 1992 หลังจากหลายปีที่ถูกฟีฟ่าแบนจากนโยบายการแบ่งแยกสีผิว และในปี 2010 แอฟริกาใต้เป็นประเทศแรกที่เป็นเจ้าภาพ ในทวีปแอฟริกา ในฟุตบอลโลก 2010 เดือนมิถุนายน ซิฟิเว่ ทีชาบาลาล่ายังเป็นคนแกรที่ทำคะแนนให้กับทีมชาติแอฟริกาใต้ในการแข่งขันฟุตบอลโลก ทีมชาติแอฟริกาใต้ประสบความสำเร็จในการเป็นผู้ชนะการแข่งขันแอฟริกาคัพออฟเนชันส์ ในปี 1996 ที่ประเทศตนเองเป็นเจ้าภาพ
"ข้อมูล ณ วันที่ 1 กันยายน ค.ศ. 2017"
ฟุตบอลทีมชาติปารากวัย
ฟุตบอลทีมชาติปารากวัย () เป็นตัวแทนทีมกีฬาฟุตบอลจากประเทศปารากวัย อยู่ภายใต้การดูแลของสมาคมฟุตบอลปารากวัย () ทีมชาติปารากวัยเข้าสู่รอบที่ 2 ของฟุตบอลโลก 3 ครั้ง (ในปี 1986, 1998 และ 2002) ทีมชาติปารากวัยเคยได้ชัยชนะจากการแข่งสำคัญจากการแข่งขันโคปาอเมริกา ที่ได้รับชัยชนะในปี 1953 และ 1979 นอกจากนั้นยังได้เหรียญเงินในการแข่งโอลิมปิกฤดูร้อน ในปี 2004 ที่จัดขึ้นที่กรุงเอเธนส์ พ่ายให้อาร์เจนตินา 1-0 ในรอบตัดสิน
ในการแข่งขันฟุตบอลโลก 2010 ที่ประเทศแอฟริกาใต้ ถือเป็นการร่วมเข้าแข่งรอบคัดเลือกครั้งที่ 4 ติดต่อกัน ของปารากวัย
ฟุตบอลทีมชาติชิลี
ฟุตบอลทีมชาติชิลี () เป็นตัวแทนทีมฟุตบอลจากประเทศชิลี อยู่ภายใต้การดูแลของสหพันธ์ฟุตบอลชิลี () ซึ่งก่อตั้งในปี ค.ศ. 1895 ทีมชาติชิลีเข้าร่วมการแข่งขันฟุตบอลโลกรอบสุดท้าย 7 ครั้ง, เคยเป็นเจ้าภาพการแข่งขันฟุตบอลโลก 1962 ซึ่งในปีนั้นได้ที่ 3 และครองแชมป์โคปาอเมริกา 2015 ซึ่งชิลีเป็นเจ้าภาพ และยังได้ครองแชมป์โคปาอเมริกา 2016 ที่สหรัฐอเมริกา ซึ่งเป็นการแข่งขันครั้งพิเศษในปีต่อมาอีกด้วย
"ข้อมูลเมื่อวันที่ 5 กันยายน ค.ศ. 2017"
เลโอเนล ซันเชซ
เลโอเนล กิเยร์โม ซันเชซ ลิเนโรส () เกิดเมื่อวันที่ 25 เมษายน ค.ศ. 1936 ที่กรุงซานเตียโก ประเทศชิลี เป็นอดีตนักฟุตบอลอาชีพ เขาถือเป็นหนึ่งในผู้เล่นที่สำคัญที่สุดของชิลี ซันเชซถือสถิติจำนวนเกมที่เล่นมากที่สุดของชิลี กับ 84 เกม และทำประตู 23 ประตู ในระหว่างปี 1955 ถึง 1968
ฟุตบอลทีมชาติฮอนดูรัส
ฟุตบอลทีมชาติฮอนดูรัส () หรือมีฉายาว่า Los Catrachos, La Bicolor, La H หรือ La Selección เป็นตัวแทนทีมฟุตบอลจากประเทศฮอนดูรัส อยู่ภายใต้การดูแลของสมาพันธ์ฟุตบอลอิสระแห่งชาติฮอนดูรัส (Federación Nacional Autónoma de Fútbol de Honduras) (ก่อตั้งปี 1951) ทีมชาติฮอนดูรัสได้ตำแหน่งชนะเลิศโกลด์คัพ ปี 1981 และได้ที่ 3 ในการแข่งขันโคปาอเมริกาปี 2001 ทีมชาตฮอนดูรัสยังได้เข้าแข่งขันรอบสุดท้ายฟุตบอลโลก 2010 หลังจากที่เคยเข้ารอบครั้งแรกในการแข่งขันฟุตบอลโลก 1982
วลาดิมีร์ ไวส์ (นักฟุตบอลเกิดปี พ.ศ. 2532)
วลาดิมีร์ ไวส์ () เกิดเมื่อวันที่ 30 พฤศจิกายน ค.ศ. 1989 ที่กรุงบราติสลาวา เป็นนักฟุตบอลชาวสโลวัก ปัจจุบันเล่นให้กับสโมสรกีฬาเลควียาในประเทศกาตาร์
วลาดิมีร์ ไวส์ (นักฟุตบอลเกิดปี พ.ศ. 2507)
วลาดิมีร์ ไวส์ () เกิดเมื่อวันที่ 22 กันยายน ค.ศ. 1964 อดีตนักฟุตบอลชาวสโลวาเกีย ปัจจุบันเขาเป็นผู้จัดการฟุตบอลทีมชาติสโลวาเกีย เขาร่วมเข้าแข่งขันฟุตบอลโลก 1990 ในฐานะนักฟุตบอลทีมชาติเชโกสโลวาเกีย เขาเล่นให้ทีมชาติ 19 ครั้ง และ 12 ครั้งสำหรับทีมชาติสโลวาเกีย เขามีบุตรชายและบิดาเป็นนักฟุตบอลเช่นเดียวกัน ซึ่งทั้งบุตรชายและบิดาของเขาก็ชื่อวลาดิมีร์ ไวส์
วลาดิมีร์ ไวส์ (นักฟุตบอลเกิดปี พ.ศ. 2482)
วลาดิมีร์ ไวส์ () เกิดเมื่อวันที่ 21 กันยายน ค.ศ. 1939 เป็นอดีตนักฟุตบอลชาวสโลวาเกีย ตำแหน่งกองหลัง และต่อมาเป็นโค้ช เขาเคยได้รับเหรียญเงินในการแข่งขันโอลิมปิกฤดูร้อน 1964
บุตรชายของเขา ชื่อวลาดิมีร์ ไวส์ เป็นหัวหน้าผู้ฝึกสอนให้ฟุตบอลทีมชาติสโลวาเกีย ส่วนหลานชาย วลาดิมีร์ ไวส์ ก็เป็นนักฟุตบอลที่เล่นอยู่กับสโมสรฟุตบอลแมนเชสเตอร์ซิตี
วลาดิมีร์ ไวส์
วลาดิมีร์ ไวส์ () อาจหมายถึง
นีดฟอร์สปีด: ฮอตเพอร์ซูต (วิดีโอเกม พ.ศ. 2553)
นีดฟอร์สปีด: ฮอตเพอร์ซูต () เป็นเกมแนวแข่งรถตระกูลนีดฟอร์สปีด พัฒนาโดย Criterion Games และจัดจำหน่ายโดย อิเลคโทรนิค อาร์ต วางจำหน่ายลงบนเครื่อง เพลย์สเตชัน 3, เอกซ์บอกซ์ 360, วี และ ไมโครซอฟท์ วินโดวส์สำหรับเกมเวอร์ชันในเครื่อง วี นั้นพัฒนาโดย Exientโดยตัวเกมนั้นสนับสนุนการแสดงผลแบบ 3D เฉพาะบนเครื่อง เพลย์สเตชัน 3 และ วินโดวส์ มีการบรรยายลักษณะเกมนี้ไว้ว่า "เป็นการปฏิวัติรูปแบบการเล่นของเกมในตระกูลนีดฟอร์สปีด" ทั้งนี้ เกมดังกล่าวมีกำหนดการวางจำหน่ายวันที่ 16 พฤศจิกายน 2010 ในอเมริกาเหนือ และ 18 พฤศจิกายน 2010 ในยุโรป
"ฮอตเพอร์ซูต" จะนำผู้เล่นกลับไปสู่รูปแบบการเล่นดั้งเดิมของซีรีส์ "นีดฟอร์สปีด" ซึ่งเป็นการขับรถหลบหนีการไล่ล่าของตำรวจ โดยผู้เล่นสามารถเล่นในโหมดอาชีพเป็นนักซิ่งหรือตำรวจก็ได้ ความสัมพันธ์ระหว่างตำรวจกับนักซิ่ง นั้นเปรียบเหมือนกับ "สุนัขล่ากระต่าย" เพราะตำรวจมีกำลังที่จะหยุดยั้งนักซิ่งมากกว่า ซึ่งได้แก่ การบล็อกถนน และ การรบกวนสัญญาณเรดาห์Criterion ประกาศออกมาว่าโหมดอาชีพสำหรับผู้เล่นคนเดียวจะกินเวลา 12 ถึง 15 ชั่วโมง แต่สามารถเล่นซ้ำได้เรื่อย ๆ นอกจากนี้ยังมีโหมดผู้เล่นหลายคนซึ่งรองรับผู้เล่นได้มากถึง 8 คน
ฮอตเพอร์ซูตดำเนินเรื่องในเมืองที่สร้างขึ้นชื่อ "ซีเครสต์เคาน์ตี" (Seacrest County) ซึ่งเป็นเมิองแบบเปิด มีถนนในเมืองยาวรวมกันกว่า 160 กิโลเมตร (100 ไมล์) ซึ่งมีขนาดใหญ่กว่าพาราไดซ์ซิตี เมืองในเกมเบิร์นเอาท์พาราไดซ์ซึ่งพัฒนาโดย Criterion เช่นกันถึง 4 เท่า และหากเทียบกับเกมในตระกูลนีดฟอร์สปีดด้วยกัน ซีเครสต์เคาน์ตีจะมีขนาดใกล้เคียงกับไตรซิตีในเกม
ระบบที่เพิ่มเข้ามาใหม่ในฮอตเพอร์ซูตได้แก่ ระบบการติดต่อสังคมที่เรียกว่า "ออโตล็อก" (Autolog) ซึ่งเปรียบเหมือน เฟซบุ๊กในเกม โดยระบบดังกล่าวจะบันทึกสถิติและความก้าวหน้าของผู้เล่นไว้เพื่อเปรียบเทียบกับผู้เล่นอื่นและแนะนำด่านที่ผู้เล่นอาจสนใจทำลายสถิติ นอกจากนี้ยังมีกระดานข้อความที่ผู้เล่นสามารถโพสต์บันทึกการทำลายสถิติ ข้อความสนทนาทั่วไป และรูปภาพได้อีกด้วย ความก้าวหน้าของผู้เล่นในเกมนี้จะถูกบันทึกไว้ในรูปของค่าหัว (Bounty) และระดับขั้น (Rank) ซึ่งมีทั้งหมด 20 ขั้น แยกจากกันระหว่างฝั่งตำรวจและฝั่งนักซิ่ง
"ฮอตเพอร์ซูต" ได้รับการตอบรับอย่างมากในงาน E3 2010 ได้รางวัลมากมายจากการประกวด "Best of E3", ในสาขา "Best Racing Game" ทั้งจาก IGN และ 1UP สำหรับเกมอื่นๆ ได้แก่ "Gran Turismo 5", "Test Drive Unlimited 2" และ "".
เพลงประกอบในเกมประกอบด้วยเพลงจากวง Benny Benassi, Black Rebel Motorcycle Club, Deadmau5, Pendulum และ Bad Religion สำหรับเพลง "Edge of the Earth" ของ 30 Seconds to Mars เป็นเพลงเปิดเกม
ตารางการแข่งขันฟุตบอลโลก 2010
ตารางการแข่งขันฟุตบอลโลก 2010 เรียงตามลำดับเวลา โดยใช้เวลามาตรฐานแอฟริกาใต้ ควบคู่กับเวลาในประเทศไทย
ซูเปอร์ซิกเวิลด์บ็อกซิ่งคลาสสิก
ซูเปอร์ซิกเวิลด์บ็อกซิ่งคลาสสิก () เป็นชื่อรายการแข่งขันชกมวยสากลอาชีพในรุ่นมิดเดิลเวท (160 ปอนด์) และซูเปอร์มิดเดิลเวท (168 ปอนด์) ของนักมวยในรุ่นพิกัดนี้ทั้งหมด 6 คน โดยผู้ชนะได้จะตำแหน่งแชมป์โลกในรุ่นซูเปอร์มิดเดิลเวทของสถาบันสภามวยโลก (WBC) และสมาคมมวยโลก (WBA) พร้อมกันทีเดียวเลย 2 สถาบัน
นักมวยแต่ละคนจะต้องชกในรอบแรก คนละ 3 ไฟท์ ผู้ชนะในแต่ละไฟท์ จะมี 2 คะแนน และหากสามารถชนะน็อกจะได้ 3 คะแนน ส่วนเสมอได้ 1 คะแนน ผู้ที่มีคะแนนดีสุด 4 คน จะผ่านเข้ารอบรองชนะเลิศต่อไป โดยผู้ที่ได้คะแนนดีที่สุดจะพบกับผู้ที่อยู่ในอันดับ 4 และผู้ที่อยู่ในอันดับ 2 จะพบกับอันดับ 3 และผู้ชนะของแต่ละคู่จะโคจรมาพบกันในรอบชิงชนะเลิศ ที่จะมีขึ้นในปี ค.ศ. 2011
โดยเริ่มชกคู่แรกขึ้นในวันที่ 19 ตุลาคม ค.ศ. 2009
สำหรับในประเทศไทยได้มีการถ่ายทอดสดมวยรายการนี้ทางช่อง 3 โดยทำการถ่ายทอดตั้งแต่คู่แรกจนถึงรอบชิงชนะเลิศ
หมายเหตุ: เจอร์เมน เทย์เลอร์ หลังจากชกไฟท์แรกแพ้น็อกต่อ อาเธอร์ อับราฮัม ก็ได้ขอถอนตัวออกไป ทางผู้จัดการแข่งขันจึงให้ อลัน กรีน นักมวยชาวอเมริกันเช่นเดียวกันมาชกแทน และต่อมา มิกเกล เคสเลอร์ และอังเดร เดอเรลล์ ก็ได้ขอถอนตัวไปอีก ซึ่งจากการถอนตัวของเดอเรลล์ทำให้ อังเดร วอร์ด เพิ่มสถิติและเพิ่มคะแนนขึ้น
ลุยเซา
อังเดร์ซง ลูอีส ดา ซิลวา () หรือที่รู้จักกันในชื่อ ลุยเซา () เกิดเมื่อวันที่ 13 กุมภาพันธ์ ค.ศ. 1981 ที่เมืองอังปารู () รัฐเซาเปาลู เป็นนักฟุตบอลชาวบราซิล ปัจจุบันเล่นตำแหน่งกองหลังตัวกลาง ให้กับทีมไบฟีกาในโปรตุเกสลีกา
ลุยเซายังติดในฟุตบอลทีมชาติบราซิล เข้าร่วมแข่งขัน 40 นัดและทำประตูได้ 3 ประตู
นกเป็ดผีเล็ก
นกเป็ดผีเล็ก () เป็นนกน้ำในวงศ์นกเป็ดผี มีการกระจายพันธุ์เป็นวงกว้าง
นกเป็ดผีเล็กเป็นนกน้ำขนาดเล็ก ปากแหลมสีเหลืองอ่อน นกโตเต็มวัยหน้าผาก ท้ายทอยถึงหลังสีน้ำตาลเข้ม คอสีแดง แก้ม อก และท้องสีน้ำตาลแกมเหลือง ชุดขนฤดูผสมพันธุ์หน้าและแก้มจะเปลี่ยนเป็นน้ำตาลแดงเข้ม สีข้างน้ำตาล ปากดำ โคนปากเหลือง ตาเหลือง
นกวัยอ่อนมีปากสีเหลืองปลายสีดำเล็กๆ มีลายทางดำสลับขาวที่แก้มและข้างคอ สีปากจะเข้มขึ้นตามวัย
ร้องเสียง "กรี๊รก-กรี๊รกกก..." รัว
มีชนิดย่อย 9 ชนิดแบ่งตามขนาดและสี
นกเป็ดผีเล็กเป็นนกที่ว่ายน้ำและดำน้ำเก่ง เพื่อจับปลาและสัตว์น้ำไม่มีกระดูกสันหลังที่อยู่ใต้น้ำเป็นอาหาร หลบซ่อนตัวตามพุ่มไม้
นกเป็ดผีเล็กสร้างรังริมน้ำ วางไข่ 4-7 ใบ เมื่อออกจากรังจะเอาวัชพืชคลุมไข่ไว้ ลูกนกว่ายน้ำได้ทันทีหลังออกจากไข่ไม่นานและบ่อยครั้งพบบรรทุกอยู่บนหลังพ่อแม่
ไก่ฟ้าหลังเทา
ไก่ฟ้าหลังเทา (; ) เป็นไก่ฟ้าที่พบในป่าทึบโดยเฉพาะในตีนเขาของเทือกเขาหิมาลัย จากแม่น้ำสินธุไปทางตะวันตกจนถึงไทย มันถูกนำเข้าสู่รัฐฮาวาย (แต่ค่อน ข้างหายาก) ที่นั่นมันจัดเป็นชนิดพันธุ์ต่างถิ่นที่กินและแพร่กระจายพืชชนิดพันธุ์ต่างถิ่น ตัวผู้มีขนหลากหลายขึ้นกับชนิดย่อย แต่อย่างน้อยก็มีสีขนดำออกฟ้า ขณะที่เพศเมียเป็นสีน้ำตาลทั้งตัว ทั้งสองเพศมีหนังสีแดงที่หน้า ขาออกเทา ชนิดย่อยทางตะวันออก 3 ชนิด ("oatesi", "lineata" และ "crawfurdi") กำลังถูกคุกคามและ "moffitti" ซึ่งไม่ทราบสถานะแน่ชัด
ไก่ฟ้าหลังเทาเป็นญาติใกล้ชิดกับไก่ฟ้าหลังขาวและมีลูกผสมที่เกิดจากไก่ฟ้าทั้งสองชนิด การจัดวางทางอนุกรมวิธานของ "lineata" และ "crawfurdi" ยังคงเป็นที่โต้เถียงกันว่ามันควรจัดเป็นชนิดย่อยของไก่ฟ้าหลังเทา หรือไก่ฟ้าหลังขาว มันมีขาสีเทาเหมือนไก่ฟ้าหลังเทาแต่มีชุดขนคล้ายกับไก่ฟ้าหลังขาว เหตุผลหนึ่งที่ควรจัดเป็นชนิดย่อยของไก่ฟ้าหลังขาวคือ "lineata" และ "crawfurdi" พบทางตะวันออกของแม่น้ำอิระวดี จากเครื่องแบ่งทางสัตววิทยาแล้ว ชนิดย่อยอื่นของไก่ฟ้าหลังเทาพบทางฝั่งตะวันตกของแม่น้ำ ("oatesi" ชนิดย่อยของไก่ฟ้าหลังเทามีรายงานว่าพบทางตะวันออกของแม่น้ำ แต่ไม่ถูกต้อง) บนพื้นฐานของ mtDNA เมื่อเร็วๆนี้ ช่วยยืนยันว่า "lineata" และ "crawfurdi" ควรเป็นชนิดย่อยของไก่ฟ้าหลังเทา
ตัวผู้ยาว 63-74 ซม. ตัวเมียยาว 50-60 ซม. ลำตัวกลม ชนิดย่อยแบ่งได้เป็นสองกลุ่ม กลุ่มแรก ("hamiltoni", "leucomelanos", "melanota", "moffitti" และ "lathami") พบทางตะวันตกและตอนกลางของพิสัยการกระจายพันธุ์ กลุ่มที่สอง ("williamsi", "oatesi", "lineata" และ "crawfurdi") พบทางตะวันออก ในตัวผู้กลุ่มแรก มีขนสีดำ-น้ำเงินเหลือบ ตะโพกขาวหรือส่วนล่างขาว ชนิด "hamiltoni" กระหม่อมขาว (ชนิดอื่นสีดำ-น้ำเงิน) ในกลุ่มที่สองส่วนล่างและกระหม่อมสีดำ-น้ำเงินเหลือบ หางและส่วนบนสีขาว (หรือสีเทาจางๆ) ปนกับขนแน่นเป็นคลื่นสีดำ
ตัวเมียสีออกน้ำตาล ส่วนล่างมีแต้มขาวสลับดำ ส่วนอื่นๆขนคล้ายเป็นเกล็ด
อาหารได้แก่ แมลง ตัวหนอน ไส้เดือน สัตว์ขนาดเล็ก และเมล็ดพืชบางชนิด เช่นขุยไผ่ เมล็ดหญ้า ผลไม้สุก
ฤดูผสมพันธุ์อยู่ในช่วงเดือนมีนาคม - พฤษภาคม ทำรังตามแอ่งบนพื้นดินใต้กอไม้รกๆ รองรังด้วยใบหญ้าแห้ง วางไข่ครั้งละ 6 - 9 ฟอง ไข่มีตั้งแต่สีครีมจนถึงสีเนื้อแกมแดง ใช้เวลาฟักไข่ 24 -25 วัน โดยตัวเมียฟักไข่เพียงตัวเดียว ลูกนกแรกเกิดมีขนอุยปกคลุมทั่วตัว หลังออกจากไข่ 3 - 4 ชั่วโมง หรือเมื่อขนแห้งก็จะเดินตามแม่ไปหาอาหารได้
สมรถ คำสิงห์
พันโท สมรถ คำสิงห์ อดีตนักมวยสากลสมัครเล่นทีมชาติไทยและอดีตนักมวยไทย ผู้เป็นพี่ชายแท้ ๆ ของ สมรักษ์ คำสิงห์ นักกีฬาชาวไทยคนแรกที่สามารถคว้าเหรียญทองโอลิมปิกมาได้
สมรถเกิดเมื่อวันที่ 24 กันยายน พ.ศ. 2514 ที่อำเภอเมือง จังหวัดขอนแก่น โดยคลอดบนรถโดยสาร ขณะที่นางประยูร ผู้เป็นแม่กำลังเดินทางจะไปคลอดที่สถานีอนามัย จึงได้ชื่อเล่นว่า "บัส" หรือ "รถ"
ทั้งสมรถและสมรักษ์ได้ถูกพ่อ คือ นายแดง ฝึกให้ชกมวยมาตั้งแต่เด็ก โดยขึ้นชกตระเวนไปในแถวบ้านเกิด เนื่องจากความยากจน เมื่อได้เดินทางเข้ามาชกในกรุงเทพฯ พร้อมสมรักษ์น้องชาย สมรถได้ใช้ชื่อว่า ""พิมพ์อรัญ ศิษย์อรัญ"" ขณะที่สมรักษ์ใช้ชื่อว่า ""พิมพ์อรัญเล็ก ศิษย์อรัญ"" ซึ่งก็ถือว่าเป็นนักมวยไทยที่มีชื่อเสียงด้วยกันทั้งคู่
และเมื่อเบนเข็มมาชกมวยสากลสมัครเล่น ทั้งคู่ก็เริ่มชกพร้อมกัน โดยที่สมรถชกในพิกัดรุ่น 48 กิโลกรัม (ไลท์ฟลายเวท) ขณะที่สมรักษ์ชกในพิกัด 57 กิโลกรัม (เฟเธอร์เวท) เนื่องจากมีรูปร่างที่เล็กกว่าสมรักษ์น้องชาย
สมรถ คำสิงห์ สามารถคว้าเหรียญทองมาได้ในการแข่งขันกีฬาซีเกมส์ครั้งที่ 18 ที่จังหวัดเชียงใหม่ จึงได้ติดทีมชาติไปแข่งขันในกีฬาโอลิมปิก 1996 ที่นครแอตแลนตา สหรัฐอเมริกา พร้อมกับสมรักษ์ซึ่งก็ได้เหรียญทองมาในคราวเดียวกัน
ซึ่งในการแข่งขันโอลิมปิกครั้งนี้ ทั้งคู่ได้ถูกสื่อมวลชนสหรัฐฯ จับตามองว่าจะเป็นคู่พี่น้องที่สามารถคว้าเหรียญทองโอลิมปิกมาครองพร้อมกันได้เฉกเช่น ลีออง สปิ๊งคส์  และไมเคิล สปิ๊งคส์ ในโอลิมปิกที่นครมอนทรีออล ปี 1976 หรือไม่
ผลการแข่งขัน ในรอบแรก สมรถสามารถเอาชนะ ยาซา กีริทลี นักมวยชาวตุรกีไปได้ 19-4 หมัด ในรอบที่สอง สมรถเอาชนะ ซาบิน บรอไน นักมวยชาวโรมาเนียไป 18-7 หมัด แต่ในรอบที่สาม สมรถเป็นฝ่ายแพ้ เดเนียล เปทรอฟ นักมวยชาวบัลแกเรียไป 18-6 หมัด ซึ่งเปทรอฟต่อมาก็เป็นผู้ที่ได้เหรียญทองในการชกรุ่นนี้ด้วย หลังจากนั้น สมรถก็ได้แขวนนวมไปในที่สุด
ภายหลังได้เข้าทำงานเป็นโค้ชมวยสากลสมัครเล่น ให้กับสโมสรตำรวจ และได้รับการแต่งตั้งเป็นตำรวจเป็นกรณีพิเศษ ยศ ร้อยตำรวจเอก (ร.ต.อ.)
วินโดวส์ ออฟ เดอะ เวิลด์ เซินเจิ้น
วินโดวส์ ออฟ เดอะ เวิลด์ เซินเจิ้น () ตั้งอยู่ในทางทิศตะวันตก ของเมืองเซินเจิ้น ประเทศสาธารณรัฐประชาชนจีน เริ่มก่อตั้งเมื่อ พ.ศ. 2536 เป็นสถานจำลองสถานที่ต่างๆจากทั่วโลก
ฟุตบอลทีมชาติเดนมาร์ก
ฟุตบอลทีมชาติเดนมาร์ก () เป็นตัวแทนทีมฟุตบอลจากประเทศเดนมาร์ก อยู่ภายใต้การดูแลของสมาคมฟุตบอลเดนมาร์ก เริ่มแข่งขันในระดับนานาชาติตั้งแต่ปี ค.ศ. 1908 ชนะในการแข่งขันฟุตบอลชิงแชมป์ยุโรป 1992 และยังชนะใน คอนเฟดเดอเรชันส์คัพ ในปี 1995 ชนะทีมอาร์เจนตินา 2–0 ในนัดตัดสิน ผลงานที่ดีที่สุดในฟุตบอลโลก คือการแข่งขันในปี 1998 ที่เข้ารอบ 8 ทีมสุดท้าย ที่พ่ายให้กับทีมบราซิล
เปาลู ฟือไรรา
เปาลู รือนาตู รือโบชู ฟือไรรา () เป็นอดีตนักฟุตบอลอาชีพชาวโปรตุเกส เกิดเมื่อวันที่ 18 มกราคม ค.ศ. 1979 ที่เมืองกัชไกช์ () ประเทศโปรตุเกส
ฟือไรราเคยเป็นนักฟุตบอลในทีมชาติโปรตุเกส ตำแหน่งแบ็กขวา แต่ในบางครั้งก็เล่นแบ็กซ้ายและกองหลังกลาง เขาย้ายจากโปร์ตูมาร่วมทีมเชลซีใน ค.ศ. 2004 เมื่อโชเซ มูรีนโย คว้าตัวเขามาด้วยค่าตัว 13.2 ล้านปอนด์ โดยที่ก่อนหน้านั้นทั้งคู่พึ่งคว้าแชมป์ยูฟ่าแชมเปียนส์ลีกและลีกสูงสุดของโปรตุเกสด้วยกันที่โปร์ตู ฟือไรรามีส่วนสำคัญที่ทำให้แนวรับเชลซีเหนียวแน่นมากในฤดูกาลแรกที่เขาย้ายมา แม้ว่าจะมีอาการบาดเจ็บรบกวนช่วงท้ายฤดูกาล เขาก็ช่วยให้เชลซีคว้าแชมป์ได้เป็นครั้งแรกในรอบ 50 ปีและทำสถิติเสียประตูน้อยที่สุด
ฤดูกาลที่ 2 ของฟือไรรา เขาได้รับโอกาสลงสนามไม่มากนัก โดยตำแหน่งแบ็กขวานั้นมักจะเป็นกัลลาสหรือเจเรมีที่ได้ลง แต่เขายังเป็นตัวเลือกแรกในแชมเปียนส์ลีกและทำประตูแรกกับเชลซีได้ในเกมเอฟเอคัพกับโคลชิสเตอร์
ในเดือนสิงหาคม ค.ศ. 2006 กัลลาสย้ายออกจากทีมไปและคาลิด บูลารูซย้ายเข้ามาแทน ช่วงต้นฤดูกาล 2006/07 บูลารูซยึดตำแหน่งแบ็กขวาตัวจริงไว้ได้ แต่ต่อมาฟือไรราทวงตำแหน่งคืนได้สำเร็จและมีส่วนสำคัญในการหยุดคริสเตียโน โรนัลโดในเอฟเอคัพนัดชิง
ในยุคของอัฟรัม กรันต์ ฟือไรราสลับกันลงในตำแหน่งแบ็กขวากับจูเลียโน เบลเลตตี ที่พึ่งย้ายมาร่วมทีม และลงเล่นเป็นแบ็กซ้ายในเวลาที่แอชลีย์ โคล และเวยน์ บริดจ์ ได้รับบาดเจ็บพร้อมกัน ในช่วงท้ายฤดูกาลเป็นเบลเลตตีที่เล่นเกมรุกได้ดีกว่าได้ลงสนามอย่างต่อเนื่อง แต่ในนัดชิงยูฟ่าแชมเปียนส์ลีกกลับเป็นเอสเซียงที่เล่นเป็นแบ็กขวา ส่วนฟือไรราไม่มีชื่อแม้กระทั่งในม้านั่งสำรอง
ฟือไรราต่อสัญญาไปอีก 5 ปีในเดือนกุมภาพันธ์ ค.ศ. 2008 ภายใต้การคุมทีมของลูอิส ฟีลีปี สโกลารี ที่เคยร่วมงานกันในทีมชาติโปรตุเกสมาก่อน ฟือไรรากลับได้ลงสนามเพียง 7 นาทีโดยเป็นตัวสำรองแทนชูเซ โบซิงกวา ในนัดเปิดฤดูกาล
เขาต้องรอถึงยุคของคืส ฮิดดิงก์ในเดือนกุมภาพันธ์ ค.ศ. 2009 กว่าจะได้ลงเป็นตัวจริงในตำแหน่งแบ็กซ้ายแทนที่แอชลีย์ โคล ขณะนั้นดูเหมือนว่าตัวเลือกแรก ๆ ในตำแหน่งแบ็กขวาจะเป็นของโบซิงกวาและกองหลังสารพัดประโยชน์อย่างอีวานอวิช รวมไปถึงในทีมชาติโปรตุเกสก็เป็นโบซิงกวาที่ยึดตำแหน่งแบ็กขวาไว้
ฟือไรรามีโอกาสลงสนามในคาร์ลิงคัพและทำประตูที่ 2 ของเขากับเชลซีในเกมกับแบล็กเบิร์นซึ่งเป็นเพียงประตูที่ 3 ในการเล่นฟุตบอลอาชีพ ช่วงคริสต์มาสถึงเดือนกุมภาพันธ์ ฟือไรราได้ลงสนามไม่บ่อยนัก หนึ่งในนั้นคือเกมเอฟเอคัพกับคาร์ดิฟที่เขาทำผลงานได้ดี
เมื่อโคลและชีร์คอฟมีอาการบาดเจ็บ ฟือไรราที่รอโอกาสอยู่ก็ทำหน้าที่แทนได้ดี อาการบาดเจ็บของอีวานอวิชในเกมกับแบล็กเบิร์นทำให้ฟือไรราได้เล่นในตำแหน่งแบ็กขวาที่เขาถนัด มีส่วนสำคัญในชัยชนะสำคัญเหนือวิลลาและพอร์ตสมัท ความีวินัยในเกมรับของเขาช่วยให้เชลซีบุกไปชนะแมนเชสเตอร์ยูไนเต็ดได้ถึงโอลด์แทรฟฟอร์ด ฟือไรราเล่นได้อย่างเหนียวแน่นติดต่อกันถึง 10 นัดและช่วยให้เชลซีคว้าดับเบิลแชมป์ได้ในที่สุด
แซนแทนาแรปเทอร์
แซนแทนาแรปเทอร์ ( ()) ชื่อของมันมีความหมายว่าจอมขโมยจากแซนแทนา เป็นเทอโรพอดในตระกูลโคลูซอเรีย() ยาวประมาณ 1.25 เมตร อาศัยอยู่ในทวีปอเมริกาใต้ ช่วง(ปลาย Aptian ถึง ช่วงต้น Albian) ในยุคครีเทเชียส เมื่อประมาณ 108 ล้านปีก่อน พบฟอสซิลในปี ค.ศ.1996 โดยฟอสซิลซานตาน่าฟอร์เมชั่น ชั้นหินโบราณอุดมไปด้วยฟอสซิลของสิ่งมีชีวิตและพืช ในรัฐเซอารา ทางตะวันออกเฉียงเหนือของประเทศบราซิล ถึงมันจะมีชื่อแรปเตอร์ (ที่นิยมใช้กับพวกโดรมีโอซอร์) แต่มันไม่ใช่ไดโนเสาร์กลุ่มโดรมีโอซอร์
แซนแทนาแรปเทอร์ ถูกประกาศชื่อแรกในปี ค.ศ. 1996 มันมีลักษณะและสัดส่วนคล้ายกับออริโนโตรัสเตส นิ้วมือนิ้วเท้ามี3นิ้ว กระดูกมีลักษณะกลวงคล้ายกับกระดูกของนกในปัจจุบัน กระดูกขาส่วนน่องมีความยาวถึงสองในสามของความยาวขาทั้งหมด ร่างกายปราดเปรียวและว่องไว สามารถล่าเหยื่อเป็นฝูงเพื่อล้มเหยื่อขนาดใหญ่ได้
ซีเมา ซาบรอซา
ซีเมา เปดรู ฟงเซกา ซาบรอซา () หรือ ซีเมา () เกิดเมื่อวันที่ 31 ตุลาคม ค.ศ. 1979 เป็นนักฟุตบอลชาวโปรตุเกส เกิดที่เมืองวีลารีอาล () ปัจจุบันเล่นให้กับสโมสรฟุตบอลอัตเลตีโกมาดริดและฟุตบอลทีมชาติโปรตุเกส เขารับตำแหน่งปีกขวาและยังเล่นตำแหน่งกองหน้า เขามีทักษะเรื่องการเลี้ยงลูกและลูกตั้งเตะ
รายได้ประชาชาติ
รายได้ประชาชาติ หมายถึง มูลค่าเป็นตัวเงินของสินค้าและบริการขั้นสุดท้าย ตามราคาตลาดที่ผลิตขึ้นด้วยทรัพยากรของประเทศ ในระยะเวลา 1 ปี
รายได้ประชาชาติ คำนวณได้ 3 วิธี คือ
1. การคำนวณจากด้านผลิตภัณฑ์ ซึ่งเป็นการรวมมูลค่าของสินค้าและบริการขั้นสุดท้ายที่ประเทศผลิตขึ้น ในระยะเวลา 1 ปี
2. การคำนวณจากด้านรายได้ เป็นการรวมรายได้ทุกประเภทที่เจ้าของปัจจัยการผลิตได้รับจากการขายปัจจัยให้แก่ ผู้ผลิต
3. การคำนวณจากด้านรายจ่าย เป็นการคำนวณโดยการนำรายจ่ายของประชาชนในการซื้อสินค้าและบริการขั้นสุดท้ายรวมกัน ในระยะเวลา 1 ปี
ตัวเลขรายได้ประชาชาติ มีความสำคัญและมีความจำเป็นอย่างยิ่ง สำหรับการศึกษาสถานการณ์เศรษฐกิจของประเทศ การกำหนดนโยบายเศรษฐกิจ การเงิน และการคลังของประเทศ ขณะเดียวกัน ก็มีข้อจำกัดในการใช้ตัวเลขรายได้ประชาชาติ และเป็นเครื่องวัดประสิทธิภาพในการผลิตของประเทศ และสวัสดิการทางเศรษฐกิจ
กรมประมง
กรมประมง () เป็น หน่วยงานของรัฐที่ทำการศึกษา ค้นคว้า สำรวจ วิจัย วิเคราะห์ ทดลอง ด้านวิชาการทุกสาขาวิชาการของประมง ตลอดจนทำการส่งเสริมสนับสนุนและพัฒนา อาชีพที่เกี่ยวกับการประมงของประเทศให้เจริญก้าวหน้าต่อไปในอนาคต
เดิม กรมการประมง เป็นกรมสังกัด กระทรวงเศรษฐการ (ราชการส่วนเกษตร) และย้ายมาสังกัดกระทรวงเกษตราธิการ ในปี พ.ศ. 2484 ปัจจุบันเป็นหน่วยงานสังกัดกระทรวงเกษตรและสหกรณ์
งานประมงน้อมเกล้าฯ เป็นกิจกรรมการแสดงนิทรรศการของการประมงในประเทศไทย โดยเน้นไปที่ปลาสวยงามเป็นหลัก จัดขึ้นตามพระราชดำริของสมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี จัดงานดังกล่าวขึ้นเป็นครั้งแรก เมื่อวันที่ 2 กรกฎาคม พ.ศ. 2529 ณ บริเวณสวนอัมพร
หมึกสาว! ลุยหลุดโลก
หมึกสาว! ลุยหลุดโลก (; ) เป็นการ์ตูนญี่ปุ่นแนวตลก แต่งเรื่องและวาดภาพโดย มาซาฮิโระ อันเบะ มีเนื้อหาเกี่ยวกับทูตปลาหมึกสาว ที่ทนกับพฤติกรรมการทำลายท้องทะเลของมวลมุนษย์ไม่ได้ และบุกขึ้นมาบนผืนพิภพ เพื่อเตรียมรุกรานและยึดครอง แต่ดันไปทำผนังร้านอาหารริมหาด "เรือนทะเล เลมอน" พัง จนต้องทำงานพิเศษในร้านชดใช้
ปัจจุบันตีพิมพ์ลงในนิตยสาร โชเน็งแชมเปียน ในญี่ปุ่นโดยสำนักพิมพ์อะกิตะ ในไทยได้ลิขสิทธิ์การตีพิมพ์โดยสำนักพิมพ์วิบูลย์กิจ และภาพยนตร์อนิเมะผลิตโดย Diomedea ได้เริ่มออกอากาศวันที่ 4 ตุลาคม 2553
"สาวน้อยปลาหมึก" ทูตแห่งท้องทะเล เหลืออดกับการกระทำของมนุษย์ที่เลวร้ายเหลือเกินไม่ไหวอีกแล้ว พวกมนุษย์ทำให้ทะเลต้องสกปรก สาวน้อยปลาหมึก จึงได้ขึ้นมายังบนบก เพื่อเตรียมจะรุกรานและขึ้นปกครองเผ่าพันธ์มนุษยชาติ เมื่อมาถึงผืนพิภพสำเร็จ เธอเล็งเห็นว่า สิ่งก่อสร้าง "เรือนทะเล เลมอน" มีความเหมาะสมที่จะใช้ก่อตั้งเป็นฐานทัพ จึงได้บุกเข้าไป เข้าหา "ไอซาวะ เอโกะ" หนึ่งในผู้ดูแลและเจ้าของร้านแห่งนี้ แต่เพราะยุงร้ายมันมาบินรอบตัวสาวน้อยปลาหมึกจนรำคาญ เธอจึงใช้ "หนวดสัมผัส" จู่โจมมันอย่างรุนแรง ผลก็คือ ผนังส่วนหนึ่งของ "เรือนทะเล เลมอน" ถูกทำลาย สาวน้อยปลาหมึกผู้โชคร้าย จึงต้องทำงานชดใช้ค่าซ่อมแซม... แล้วจะรุกรานเหล่ามนุษย์สำเร็จไหมนะ?
สำหรับมังงะแต่งเรื่องและวาดภาพโดย มาซาฮิโระ อันเบะ เริ่มตีพิมพ์ลงในนิตยสาร "Weekly Shōnen Champion" ตั้งแต่ กรกฎาคม พ.ศ. 2550 จนถึงปัจจุบัน
อนิเมะสร้างโดย Diomedea โดยออกอากาศทางช่อง TV Tokyo ระหว่างวันที่ 4 ตุลาคม ถึง 27 ธันวาคม พ.ศ. 2553 มีจำนวน 12 ตอน โดยในแผ่น DVD และ Blu-ray ที่ 5 และ 6 ซึ่งวางจำหน่ายเมื่อวันที่ 20 เมษายน พ.ศ. 2554 และ 18 พฤษภาคม พ.ศ. 2554 ได้แถมตอนพิเศษชื่อ "Mini-Ika Musume" ด้วย Media Blasters ได้ลิขสิทธิ์ในการวางจำหน่ายในอเมริกาเหนือโดยใช้ชื่อว่า "Squid Girl" และได้วางจำหน่าย 6 ตอนแรกไปเมื่อวันที่ 26 กันยายน พ.ศ. 2554 สำหรับซีซันสองใช้ชื่อว่า "Shinryaku!? Ika Musume" () เริ่มออกอากาศเมื่อวันที่ 26 กันยายน พ.ศ. 2554 โดยทั้งสองซีซันสามารถดูผ่านทางเว็บ Crunchyroll ได้
ในอนิเมะซีซันหนึ่งนั้นใช้เพลงเปิดคือเพลง "ชินยาคุ โนะ สึสึเมะ☆" () ขับร้องโดย ULTRA-PRISM กับ ฮิซาโกะ คาเนะโมโตะ วางจำหน่ายซิงเกิลเมื่อวันที่ 27 ตุลาคม พ.ศ. 2553 และปิดคือเพลง "เม็ตทาเมริซึม" () ขับร้องโดย คานาเอะ อิโต้ วางจำหน่ายซิงเกิลเมื่อวันที่ 26 พฤศจิกายน พ.ศ. 2553 สำหรับเพลงประจำตัวละคร ได้แก่ เพลง "อิคะ ไอสึ เทเบะ นา อิกะ?" (), ขับร้องโดย คาเนะโมโตะ, วางจำหน่ายเมื่อวันที่ 6 กรกฎาคม พ.ศ. 2554 พร้อมกับดีวีดีในอนิเมะซีซันสองนั้นใช้เพลงเปิดคือเพลง "High Powered" ขับร้องโดย สเฟียร์, และเพลงปิดคือเพลง "คิมิ โอะ ชิรุโคโตะ" () ขับร้องโดย คาเนะโมโตะ
เกมตกปลา "Shinryaku! Ika Musume" วางจำหน่ายโดย Movic สำหรับ iOS เมื่อวันที่ 17 มิถุนายน พ.ศ. 2554
การบุกครองแมนจูเรียของญี่ปุ่น
การรุกรานแมนจูเรียของญี่ปุ่น เป็นเหตุการณ์ที่กองทัพคันโตของจักรวรรดิญี่ปุ่น เข้ารุกรานดินแดนแมนจูเรียของจีน ในเหตุการณ์สงครามจีน-ญี่ปุ่นครั้งที่ 2 เริ่มต้นขึ้นในวันที่ 18 กันยายน ค.ศ. 1931 ภายหลังการบุกยึดดินแดนมุกเดน ต่อมาเกิดการเจรจาพักรบตางกู ญี่ปุ่นได้ครอบครองดินแดนแมนจูเรียกระทั่งสิ้นสุดสงครามโลกครั้งที่สอง
วันที่ 18 กันยายน 1931 หนึ่งวันหลังจากเหตุการมุกเดน ศูนย์บัญชาการใหญ่แห่งกองทัพจักรพรรดิ์ญี่ปุ่น ได้ตัดสินในใช้นโยบายการจำกัดขอบเขตไม่ให้ขยายวงกว้างออกไป จึงมีคำสั่งถึงผู้บัญญาการกองทัพคันโต
แต่คำสั่งจากโตเกียวกลับบิดเบือน ผู้บัญชาการทหารสูงสุดแห่งกองทัพคันโต ผู้พันชิเงะรุ ฮนโจ กลับออกคำสั่งให้กองทัพของเขาขยายขอบเขตการปฏิบัติการอย่างรวดเร็วตามเส้นทางรถไฟสายแมนจูเรียใต้ ภายใต้การบังคับบัญชาของ พลโทจิโระ ทามอน ผู้บัญชาการทหารกองพลที่ 2 ได้เคลื่อนพลไปตามเส้นทางรถไฟ เป็นระยะทางกว่า 693 ไมล์ บุกยึดเมืองและหมู่บ้านต่างๆมากมาย เช่น อันชาน ไหเฉิง ไคหยวน ฟูชุน ฉางชุน
คาเฟอร์ก็อท
คาเฟอร์ก็อท เป็นชื่อของยาที่ประกอบด้วย เออร์โกตามีน ตาร์ตราเต และ คาเฟอีน. ส่วนผสมนี้ใช้รักษาอาการปวดที่เกิดจากระบบไหลเวียนเลือด เช่น ไมเกรน
เวลาการใช้ยาที่ถูกต้องเป็นสิ่งสำคัญ คาเฟอร์ก็อท ใช้ระงับอาการปวดเพื่อไม่ให้อาการปวดหนักขึ้น แต่ไม่ได้ใช้ป้องกันอาการปวด จึงควรใช้ยาเมื่อเริ่มปรากฏอาการแรกของการปวด
สาเหตุของไมเกรนยังไม่เป็นที่รู้จักกันดี แต่น่าจะเกี่ยวกับเส้นเลือดในสมองที่ทำให้เกิดอาการปวดศีรษะ เออร์โกตามีน ตาร์ตราเต และคาเฟอีนจะออกฤทธิ์ที่เส้นเลือด
เนื่องจาก เออร์โกตามีน และคาเฟอีนไม่ได้ออกฤทธิ์จำเพาะที่เส้นเลือดที่สมองเท่านั้น แต่จะส่งผลต่อเส้นเลือดบริเวณอื่นด้วย จึงทำให้เกิดอาการมือเท้าเย็น คลื่นไส้อาเจียน และอื่นๆ เกิดขึ้นร่วมกันได้
ไก่ฟ้าหลังขาว
ไก่ฟ้าหลังขาว (; ) เป็นนกในวงศ์ไก่ฟ้าและนกกระทา (Phasianidae) ที่พบในป่าในภูมิภาคอินโดจีน และทางตะวันออกและทางใต้ของจีน ถูกนำเข้าไปในรัฐฮาวายและในบางส่วนของสหรัฐอเมริกา ตัวผู้มีสีดำและขาว ตัวเมียมีสีน้ำตาล ทั้งสองเพศมีหน้ากากหนังสีแดงที่หน้า ขามีสีแดง (ใช้แบ่งชนิดจากไก่ฟ้าหลังเทาที่มีขาสีเทา)
ไก่ฟ้าหลังขาว เป็นนกขนาดกลาง - ใหญ่ ความยาวจากปลายปากถึงปลายหาง ประมาณ 50 - 125 เซนติเมตร ในประเทศไทยพบ 2 ชนิดย่อย คือ ไก่ฟ้าหลังขาว และไก่ฟ้าหลังขาวจันทรบูร ตัวผู้มีขนหงอนบนหัวสีน้ำเงินแก่ยาวคลุมท้ายทอย ใบหน้ามีแผ่นหนังสีแดง ขนตอนบนของลำตัวส่วนใหญ่และปีกสีขาววาวเหมือนเงิน มีลายเป็นเส้นบาง ๆ สีดำเป็นรูปตัววี (V) อยู่บนขน ตัวเมียมีขนหงอนบนหัวสีน้ำเงินแก่ แต่มีเพียงเล็กน้อยพอสังเกตเห็นเท่านั้น ขนตามตัวส่วนใหญ่สีน้ำตาลคล้ำ แข้งสีแดง ไม่มีเดือย
พบในประเทศจีน พม่า ไทย และ อินโดจีน ในประเทศไทยพบทาง ภาคตะวันตก ภาคเหนือ ภาคตะวันออกเฉียงเหนือ และภาคตะวันออก
หากินเป็นคู่ ๆ ไม่ชอบอยู่เป็นฝูงเหมือนไก่ป่า หากินตอนเช้าและพลบค่ำ ในเวลากลางคืนจะจับคอนนอนตามกิ่งไม้ หรือกิ่งไผ่ เริ่มผสมพันธุ์ได้เมื่อมีอายุ 3 ปี วางไข่ครั้งละ 4 - 6 ฟอง ระยะฟักไข่นาน 23 - 24 วัน โดยตัวเมียฟักไข่เพียงตัวเดียว ลูกนกแรกเกิดมีขนอุยปกคลุมทั่วตัว เมื่อขนแห้งก็เดินตามแม่ไปหาอาหารกินได้เลย อาหารได้แก่ เมล็ดพืช ดอกหญ้า ใบไม้ ผลไม้ แมลง ตัวหนอน ไข่มด
เพชรสยาม เพชรเจริญ
เพชรสยาม เพชรเจริญ นักมวยสากลชาวไทย สถิติการชก 18 ครั้ง ชนะ 8 (น็อค 4) เสมอ 1 แพ้ 9
สะพานเทวกรรมรังรักษ์
สะพานเทวกรรมรังรักษ์ เป็นสะพานข้ามคลองผดุงกรุงเกษม ในแขวงวัดโสมนัส เขตป้อมปราบศัตรูพ่าย กับแขวงสี่แยกมหานาคและแขวงสวนจิตรลดา เขตดุสิต กรุงเทพมหานคร เป็นสะพานที่เชื่อมถนนนครสวรรค์เข้าไว้ด้วยกันและตัดกับถนนกรุงเกษมที่เชิงสะพาน โดยเป็นสี่แยก เป็นสะพานที่อยู่ใกล้กับวัดโสมนัสวิหาร, ทำเนียบรัฐบาล และย่านนางเลิ้ง ชุมชนเก่าแก่แห่งหนึ่งของกรุงเทพมหานคร รวมถึงราชตฤณมัยสมาคมแห่งประเทศไทย ในพระบรมราชูปถัมภ์ หรือสนามม้านางเลิ้ง
พระบาทสมเด็จพระจุลจอมเกล้าเจ้าอยู่หัว ทรงโปรดฯ ให้สร้างและทรงเปิดสะพานนี้เมื่อวันที่ 15 พฤศจิกายน พ.ศ. 2443 เป็นสะพานที่มีความสวยงามด้วยสถาปัตยกรรมแบบตะวันตกผสมไทย ได้รับการบูรณะเมื่อปี พ.ศ. 2517
โดยเป็นสะพานชุดที่สร้างข้ามคลองผดุงกรุงเกษมนี้มีชื่อเรียกคล้องจองกัน คือ สะพานเทเวศรนฤมิตร, สะพานวิศสุกรรมนฤมาณ, สะพานมัฆวานรังสรรค์, สะพานเทวกรรมรังรักษ์ และสะพานจตุรภักตร์รังสฤษดิ์ ซึ่งทั้งหมดมีความหมายโดยรวมว่า "สะพานที่สร้างโดยเทวดา" [ในส่วนของสะพานเทวกรรมรังรักษ์ หมายถึง "สะพานที่พระเทวกรรมสร้าง" ซึ่งเป็นเทพเจ้าองค์หนึ่งตามความเชื่อของไทย ลักษณะคล้ายคลึงกับพระพิฆเนศตามความเชื่อของฮินดู ซึ่งตามความเชื่อดั้งเดิมของฮินดูไม่มี] เมื่อผ่านสะพานนี้ไปผ่านถนนนครสวรรค์จนต่อไปถึงแยกจักรพรรดิพงษ์ และไปอีกจะถึงสะพานผ่านฟ้าลีลาศบรรจบกับถนนราชดำเนิน
ภาษาลาชิ
ภาษาลาชิ (Lachi) มีผู้พูดทั้งหมด 7,920 - 9,016 คน (พ.ศ. 2543) อยู่ในเวียดนามตามแนวชายแดนจีน 7,860 คน (พ.ศ. 2533) รวมภาษาลาชิดำ 2,500 คน และภาษาลาชิผมยาว 4,500 คน มีผู้พูดในจีนราว 60 คน (พ.ศ. 2543) และยังมีภาษาลาชิขาวในเวียดนามอีกประมาณ 1,6000 คนและกำลังลดจำนวนลง จัดอยู่ในตระกูลภาษาไท-กะได ภาษากลุ่มกะได สาขาเก-ชิ ส่วนใหญ่จะพูดภาษาจ้วง ภาษาแม้ว และภาษาจีนได้ด้วย
ภาษาลาคู
ภาษาลาคู () มีผู้พูดทั้งหมด 300 คน (พ.ศ. 2545) ทางตะวันตกเฉียงเหนือของเวียดนาม จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล ใกล้เคียงกับภาษาเลาปังในพม่า
ภาษาลาฮา
ภาษาลาฮา () มีผู้พูดทั้งหมด 5,690 คน (พ.ศ. 2542) ในเวียดนามตามแนวแม่น้ำแดงและแม่น้ำดำ จัดอยู่ในตระกูลภาษาไท-กะได ภาษากลุ่มกะได สาขายาง-เบียว ใกล้เคียงกับภาษากวาเบียว ผู้พูดส่วนใหญ่เป็นผู้ใหญ่ คนอายุต่ำกว่า 50 ปี จะพูดภาษาไทดำ
นกขุนแผน
"สำหรับนกขุนแผนจำพวกอื่น ดูที่: วงศ์นกขุนแผน"
นกขุนแผน หรือ นกสาลิกาดง (อังกฤษ: Red-billed blue magpie; ชื่อวิทยาศาสตร์: "Urocissa erythrorhyncha") จัดเป็นนกขนาดเล็กชนิดหนึ่ง อยู่ในวงศ์ Corvidae อันเป็นวงศ์เดียวกับกา
นกขุนแผนเป็นนกที่มีสีสันสวยงามมาก กล่าวคือ โดยมีบริเวณหัวถึงลำคอสีดำ ขนบริเวณลำตัวมีสีฟ้าแกมม่วง ส่วนโคนปีกมีสีฟ้าแกมม่วง ด้านปลายปีกสีขาว มีหางสวยงามและยาวมาก มีสีฟ้าแกมม่วงส่วนบริเวณปลายหางมีสีขาว มีขนหางคู่บนยาวกว่าคู่อื่น ๆ ปากสีแดง ขาสีแดงส้มและตาสีดำ ทั้งตัวผู้และตัวเมียมีลักษณะที่คล้ายคลึงกันมาก จนยากที่จะแยกได้ออกจากการมองแค่ภายนอก
ความยาวจากปลายปากถึงปลายหางประมาณ 65-68 เซนติเมตร และมีขนหางยาวมากราว 37-42 เซนติเมตร หรือ 2 ใน 3 ของความยาวจากปากถึงปลายหาง ขนหางค่อนข้างแข็ง มี 12 เส้น ซึ่งแต่ละคู่ยาวลดหลั่นกันลงไป โดยมีขนหางคู่บนสุดยาวที่สุด ซึ่งยาวกว่าขนหางคู่ที่ 5 อย่างเห็นได้ชัด ปลายขนหางแต่ละเส้นมีลักษณะมน ขนหางทุกเส้นมีสีฟ้าอมม่วง แต่ปลายขนหางแต่ละเส้นเป็นแถบสีขาว และเฉพาะปลายขนหางคู่ที่ 1 ถึงคู่ที่ 5 มีแถบสีดำถัดจากแถบสีขาวด้วย ปลายขนหางคู่ที่ 6 ซึ่งเป็นคู่บนสุดโค้งลงมาเล็กน้อย
พบกระจายพันธุ์ตั้งแต่เชิงเขาหิมาลัยจนถึงจีน, พม่า และภูมิภาคอินโดจีน ในประเทศไทยพบเกือบทุกภาคยกเว้นภาคใต้
มีพฤติกรรมชอบอาศัยอยู่รวมกันเป็นฝูงเล็กๆ ตามป่าละเมาะ, ป่าโปร่ง มักส่งเสียงร้องขณะที่มันเริ่มออกหากิน บางเวลาอาจลงมาหากินตามพื้นดินหรือซอกก้อนหิน ซอกไม้ผุ ๆ อาหารได้แก่ แมลงชนิดต่าง ๆ เช่น ด้วง, ปลวก, หนอน, หอยทาก, กิ้งก่า, จิ้งจก, จิ้งเหลน, งู รวมทั้งปาด, ตะขาบ และหนู แม้แต่ไข่นกและลูกนกชนิดอื่นในรัง รวมทั้งซากสัตว์ด้วย
ฤดูผสมพันธุ์อยู่ในช่วงประมาณเดือนมีนาคม-พฤษภาคม จะทำรังโดยนำกิ่งไม้เล็กมาขัดสานกันเป็นแอ่งตรงกลาง และรองพื้นด้วยรากไม้หรือใบไม้ที่พอจะหาได้ในบริเวณนั้น ตัวเมียจะวางไข่ครั้งละ 3-6 ฟอง อยู่สูงจากพื้น 6-8 เมตร มีสถานะเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 แต่ก็นิยมเลี้ยงเป็นสัตว์เลี้ยงเพราะสีสันและหางที่สวยงาม
เกษตร โรจนนิล
พลเอก พลเรือเอก พลอากาศเอก เกษตร โรจนนิล หรือที่รู้จักกันดีในชื่อ บิ๊กเต้ (เกิดเมื่อ 27 สิงหาคม พ.ศ. 2476) อดีตผู้บัญชาการทหารอากาศและอดีตผู้บัญชาการทหารสูงสุด จบการศึกษาจากโรงเรียนเตรียมอุดมศึกษา โรงเรียนนายเรืออากาศรุ่นที่ 1 โรงเรียนการบินรุ่น น.25 โรงเรียนนายทหารชั้นผู้บังคับฝูงรุ่นที่ 18 โรงเรียนเสนาธิการทหารอากาศรุ่นที่ 15 และวิทยาลัยป้องกันราชอาณาจักร
รับราชการครั้งแรกในปี พ.ศ. 2501 และเมื่อครั้งอยู่ในยศ นาวาอากาศเอก (น.อ.) ได้เป็นเจ้ากรมส่งกำลังบำรุงทหารอากาศ
จากนั้นหลังเหตุการณ์รัฐประหาร พ.ศ. 2519 ได้รับพระบรมราชโองการโปรดเกล้าฯ แต่งตั้งเป็นสมาชิกสภาปฏิรูปการปกครองแผ่นดิน และได้รับแต่งตั้งเป็นสมาชิกวุฒิสภาหลังการรัฐประหาร พ.ศ. 2520
ได้รับแต่งตั้งให้ดำรงตำแหน่ง ผู้บัญชาการทหารอากาศ ในปี พ.ศ. 2532
ในการรัฐประหาร พ.ศ. 2534 พล.อ.อ.เกษตรนับเป็นหนึ่งในบุคคลที่มีบทบาทอย่างยิ่ง ด้วยการเป็นสมาชิกของคณะรักษาความสงบเรียบร้อยแห่งชาติ (รสช.) โดยได้รับแต่งตั้งให้เป็นรองหัวหน้าคณะ และมีบทบาทในฐานะผู้บัญชาการทหารอากาศ ที่ต้องบัญชาการการควบคุมตัว พล.อ.ชาติชาย ชุณหะวัณ นายกรัฐมนตรี และ พล.อ.อาทิตย์ กำลังเอก อดีตผู้บัญชาการทหารบกและอดีตผู้บัญชาการทหารสูงสุด ที่สนามบินกองทัพอากาศ (บน.6) เพื่อให้การก่อการสำเร็จได้ด้วยดี
หลังจากนั้นมา พล.อ.อ.เกษตรก็ได้มีบทบาทในทางการเมืองอย่างสูงผู้หนึ่ง โดยถูกมองว่าเป็นบุคคลที่ให้การก่อตั้งและสนับสนุนพรรคสามัคคีธรรม ที่ถูกวิจารณ์ว่าเป็นพรรคที่ก่อตั้งขึ้นมาเพื่อสืบทอดอำนาจของคณะ รสช. อีกทั้งเป็นบุคคลที่ถูกมองว่าจะดำรงตำแหน่งนายกรัฐมนตรีคนต่อไป นับจากนายอานันท์ ปันยารชุน หาก พล.อ.สุจินดา คราประยูร ไม่รับตำแหน่ง ซึ่งเป็นความเชื่อที่อ้างอิงมาจากคำพูดของ พล.อ.สุนทร คงสมพงษ์ ประธาณคณะ รสช.เองที่เคยกล่าวว่า และคำแถลงข่าวของ พล.อ.สุจินดา เมื่อปลายปี พ.ศ. 2534 ที่กล่าวว่า ซึ่งเรื่องดังกล่าวก็ได้บานปลายต่อมาจนกลายเป็นเหตุการณ์พฤษภาทมิฬ ในปี พ.ศ. 2535 ในที่สุด
หลังเหตุการณ์พฤษภาทมิฬ พล.อ.อ.เกษตร ถูกปลดจากผู้บัญชาการทหารสูงสุดและผู้บัญชาการทหารอากาศ ไปเป็นจเรทหารทั่วไป และได้ยุติบทบาททางการเมืองไป และไม่ยุ่งเกี่ยวกับวงการเมืองอีกเลยจนถึงปัจจุบันนี้ ทางด้านชีวิตครอบครัว พล.อ.อ.เกษตร สมรสกับ คุณหญิงวันทนา โรจนนิล (ปัจจุบันเสียชีวิตแล้ว) มีบุตรสาวด้วยกันทั้งหมด 3 คน คือ ผศ.เกศินี บูชาชาติ, ดร. กษมา โรจนนิล ยุกตะทัต และ กนิษฐา กอวัฒนา
ฟุตบอลทีมชาติอุรุกวัย
ฟุตบอลทีมชาติอุรุกวัย () เป็นตัวแทนทีมฟุตบอลจากประเทศอุรุกวัย อยู่ภายใต้การดูแลของสมาคมฟุตบอลอุรุกวัย
ทีมชาติอุรุกวัยเคยชนะการแข่งขันฟุตบอลโลก 2 ครั้ง รวมถึงการจัดการแข่งขันฟุตบอลโลกครั้งแรกใน ฟุตบอลโลก 1930 ที่เป็นประเทศเจ้าภาพ ชนะฟุตบอลทีมชาติอาร์เจนตินาในรอบตัดสิน 4-2 ชนะครั้งที่ 2 ใน ฟุตบอลโลก 1950 ชนะบราซิล ประเทศเจ้าภาพไป 2-1 ทีมชาติอุรุกวัยยังเคยได้เหรียญทองฟุตบอลในโอลิมปิก 2 ครั้งคือ ในปี 1924 และ 1928 ก่อนที่จะมีการจัดฟุตบอลโลก และยังชนะการแข่งขัน Mundialito ที่เป็นการแข่งขันระหว่างอดีตแชมเปียนฟุตบอลโลก จัดขึ้นในปี 1980 ที่อุรุกวัย เพื่อเฉลิมฉลองครบรอบ 50 ปีของฟุตบอลโลก ทีมชาติอุรุกวัยถือเป็นหนึ่งในทีมชาติที่ประสบความสำเร็จที่สุดทีมหนึ่ง ชนะอย่างเป็นทางการกว่า 18 รางวัล รวมถึงชนะฟุตบอลโลก 2 ครั้ง, โอลิมปิก 2 ครั้ง และโคปาอเมริกา 15 ครั้ง
ประเทศอุรุกวัยเป็นประเทศที่มีประชากรน้อยกว่า 4 ล้านคน ถือเป็นประเทศที่เล็กที่สุดที่ชนะการแข่งขันฟุตบอลโลก (รองลงมาคืออาร์เจนตินา มีประชากรมากกว่า 40 ล้านคน)
ในสัญลักษณ์ของทีมชาติอุรุกวัย จะมีปรากฏดาวทั้งหมด 4 ดวง ทั้งที่เคยเป็นแชมป์ฟุตบอลโลกเพียง 2 สมัย แต่อีก 2 ดวงนั้นหมายถึงการที่ได้เหรียญทองฟุตบอลชายโอลิมปิกมาก่อนหน้านั้น 2 สมัย คือ โอลิมปิก 1924 และโอลิมปิก 1928 ซึ่งถือได้ว่าเป็นเสมือนแชมป์โลก เพราะเป็นการแข่งขันก่อนที่จะมีฟุตบอลโลกเกิดขึ้น
"ข้อมูลเมื่อวันที่ 4 มิถุนายน พ.ศ. 2557"